sagorsarker/bangla-wikipedia huggingface dataset:
ওয়ারউইকশায়ার কাউন্টি ক্রিকেট ক্লাব

ওয়ারউইকশায়ার কাউন্টি ক্রিকেট ক্লাব () ইংল্যান্ডের ওয়ারউইকশায়ারে অবস্থিত একটি প্রথম-শ্রেণীর ক্রিকেট ক্লাব। ইংল্যান্ডের আঠারোটি ইংরেজ প্রথম-শ্রেণীর কাউন্টির অন্যতম ওয়ারউইকশায়ারের প্রতিনিধিত্বকারী দল এটি। ৫০-ওভারের ক্রিকেট খেলায় দলটি ওয়ারউইকশায়ার বিয়ার্স ও টি২০ খেলায় বার্মিংহাম বিয়ার্স নামে পরিচিত।
১৮৮২ সালে ক্ষুদ্রতর মর্যাদা নিয়ে ক্লাবটি প্রতিষ্ঠিত হয়। ১৮৯৪ সাল পর্যন্ত প্রথম-শ্রেণীর খেলার বাইরে অবস্থান করলেও ১৮৯৫ সালের কাউন্টি চ্যাম্পিয়নশীপের মাধ্যমে প্রথম-শ্রেণীর মর্যাদা পায়। এরপর থেকেই ইংল্যান্ডের ঘরোয়া সকল স্তরের শীর্ষস্থানীয় প্রতিযোগিতায় অংশগ্রহণ করে আসছে।
ওয়ারউইকশায়ারের পোশাক কালো ও সোনালী। শার্টের যোগানদাতা প্রতিষ্ঠান হচ্ছে গালিভার্স স্পোর্টস ট্রাভেল। দক্ষিণ বার্মিংহামে অবস্থিত টেস্ট ও একদিনের আন্তর্জাতিক খেলা আয়োজনে ব্যবহৃত এজবাস্টন ক্রিকেট গ্রাউন্ডে ক্লাবটি নিজেদের অনুশীলনী কর্ম সম্পাদন করে।
ইংল্যান্ড
ভারত
আয়ারল্যান্ড
কেনিয়া
নিউজিল্যান্ড
পাকিস্তান
স্কটল্যান্ড
দক্ষিণ আফ্রিকা
শ্রীলঙ্কা
ওয়েস্ট ইন্ডিজ
জিম্বাবুয়ে
ওয়ারউইকশায়ারের খেলোয়াড়দের পূর্ণাঙ্গ তালিকার জন্যে ওয়ারউইকশায়ার কাউন্ট ক্রিকেট ক্লাবের খেলোয়াড়দের তালিকা দেখুন।
যোগ্যতা: কমপক্ষে ২০,০০০ রান
যোগ্যতা: কমপক্ষে ১,০০০ উইকেট
বার্মিংহাম বিয়ার্স টি২০ ক্রিকেট দল। বার্মিংহামভিত্তিক এ দলটি ২০১৪ সালে গঠন করা হয়েছিল। আনুষ্ঠানিকভাবে দলটি ওয়ারউইকশায়ার বিয়ার্স নামে পরিচিত ও ওয়ারউইকশায়ার কাউন্টি ক্রিকেট ক্লাবের অংশবিশেষ। বার্মিংহামের এজবাস্টনে অবস্থিত এজবাস্টন ক্রিকেট গ্রাউন্ডে দলটি তাদের অনুশীলনী কার্যে অংশগ্রহণ করে। ২০১৪ সালের টি২০ ব্ল্যাস্ট প্রতিযোগিতায় শিরোপা জয় করে। এজবাস্টনে অনুষ্ঠিত চূড়ান্ত খেলায় তারা ল্যাঙ্কাশায়ার লাইটনিংকে পরাজিত করেছিল। দলের সদস্য ও কোচিং কর্মকর্তা ওয়ারউইকশায়ারের প্রথম-শ্রেণীর ক্রিকেট ও লিস্ট এ ক্রিকেট দলের অনুরূপ। পাশাপাশি টি২০ ব্ল্যাস্ট খেলায় অংশগ্রহণের জন্য অতিরিক্ত একজন বিদেশী খেলোয়াড়কে অন্তর্ভুক্ত করার ক্ষমতা দেয়া হয়েছে।
রশ্মি বনশল

রশ্মি বনশল একজন ভারতীয় লেখিকা ও উদ্যোক্তা। ২০১৭ সাল পর্যন্ত তিনি ব্যবসায় উদ্যোগ নিয়ে আটটি বই রচনা করেছেন। তার প্রথম বই "স্টে হাঙরি, স্টে ফুলিশ", ২৫ জন এমবিএ করা উদ্যোক্তার ব্যবসায়ের উদ্যোগ নিয়ে লিখিত হয়েছে। গোটা ভারত জুড়ে বইটির পাঁচ লাখেরও অধিক কপি বিক্রি হয়েছে। যা ভারতের ইতিহাসে একটি রেকর্ড। তার বইগুলো প্রকাশ করে থাকে প্রকাশনা সংস্থা "ওয়েস্টল্যান্ড"।
রশ্মি বনশল বেড়ে ওঠেন দক্ষিণ মুম্বাইয়ের টাটা মৌলিক গবেষণা প্রতিষ্ঠানে, যেখানে তার বাবা জ্যোতিঃপদার্থবিদ হিসেবে কাজ করতেন। কোলাবায় অবস্থিত সেন্ট জোসেফ'স হাইস্কুল থেকে পাস করার পর তিনি ভর্তি হন সোফিয়া কলেজ ফর উইমেনএ। কলেজের পর ভর্তি হন ভারতবিখ্যাত প্রতিষ্ঠান ইন্ডিয়ান ইন্সটিটিউট অব ম্যানেজমেন্ট আহমেদাবাদে।
আহমেদাবাদের ইন্ডিয়ান ইনস্টিটিউট অফ ম্যানেজমেন্ট শিক্ষার পাঠ চুকানোর পর তিনি টাইমস অব ইন্ডিয়ার পণ্য ব্যবস্থাপক হিসেবে কাজ করেছেন। এরপর তিনি "দি ইন্ডিপেন্ডেন্ট" পত্রিকার সাথে যুক্ত হন। তারপর তিনি যুক্ত হন যুব ম্যাগাজিন "জ্যাম"(জাস্ট অ্যানাদার ম্যাগাজিন) এর সাথে। এখানে তিনি তার জীবনসঙ্গী যতীন বনশলের সাথে কাজ করেছিলেন।
ইন্ডিয়ান ইন্সটিটিউট অব ম্যানেজমেন্ট আহমেদাবাদে থাকাকালীন রশ্মি, অধ্যাপক রাকেশ বসন্ত কর্তৃক, "স্টে হাঙরি, স্টে ফুলিশ" বইটি লিখতে উদ্বুদ্ধ হন। বইটি শিক্ষাপ্রতিষ্ঠানের ২৫ জন উদ্যোক্তাকে নিয়ে লেখা। বইটি বের হবার পর ভারতের বাজারে ব্যাপকহারে বিক্রি হয়। প্রথম দশ মাসে বইটির এক লাখ কপি বিক্রি হয়। বইটির সাড়ে তিন লাখেরও অধিক কপি ভারতীয় বাজারে বিক্রি হয়েছে। ২০১০ সালে তার দ্বিতীয় বই "কানেক্ট দ্য ডটস" বাজারে আসে। এই বইটি সেসব উদ্যোক্তাদের নিয়ে লেখা হয়েছিল, যাঁরা এমবিএ করেন নি। এই বইটি সর্বাধিক বিক্রিত বইয়ের তালিকায় স্থান করে নেয়। ২০১১ সালে তার আরেকটি বই "আই হ্যাভ আ ড্রিম" বের হয়। বইটি সামাজিক উদ্যোক্তাদের নিয়ে লেখা হয়েছিল। বইটি লেখা হয়েছিল হিন্দি ও ইংরেজি ভাষার সংমিশ্রণে, যাকে সচরাচর 'হিংলিশ' বলে অভিহিত করা হয়।
"দ্য নিউ ইয়র্ক টাইমস"কে দেওয়া এক সাক্ষাৎকারে তিনি জানান যে, তার হিংলিশে বই লেখার কারণ হল হিংলিশে বই লিখলে তা জনসাধারণের নিকট তাদের "আরো বাস্তব করে তোলে তোলে"। সম্প্রতি তার লেখা চারটি বই ভারতের বাজারে সবচেয়ে বিক্রিত বইয়ের তালিকায় স্থান করে নেয়। বইগুলো হল: "পুওর লিটল রিচ স্লাম", "ফলো এভ্রি রেইনবো","টেক মি হোম" ও "অ্যারাইজ অ্যাওয়েক"।
তার প্রতিটি বই ব্যবসায় উদ্যোগ নিয়ে লেখা। বইগুলোতে তিনি সফল উদ্যোক্তা হবার পথ সম্পর্কে আলোকপাত করেছেন।
মন জানে না

মন জানে না ২০১৯ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন সাগুফতা রফিক। প্রযোজনা করেছেন শ্রী ভেঙ্কটেশ ফিল্মস। এতে শ্রেষ্ঠাংশে অভিনয় করেছেন যশ দাশগুপ্ত ও মিমি চক্রবর্তী। 
আমির ( যশ ) এক যুবক, নিঃসঙ্গ লোক, যিনি ট্যাক্সি ড্রাইভিংয়ের মাধ্যমে জীবিকা নির্বাহ করেন। তাকে সঙ্গহীন দেখে তার বন্ধু স্থিতিশীল জীবনসঙ্গী রাখতে তাকে বিয়ে করার পরামর্শ দেয়। তাই, আমির স্থানীয় মৌলভীর কাছ থেকে সাহায্য চেয়েছিলেন যিনি তাকে একটি লাজুক, এতিম মেয়ে পরী ( মিমি ) এর সাথে পরিচয় করিয়ে দেন । সে প্রথম দর্শনেই তার প্রেমে পড়ে এবং তারা বিয়ে করে।
বিয়ের পরপরই পরী আমিরের কিছু গোপন রহস্য আবিষ্কার করে এবং সে নিখোঁজ হয়। দুই বছর ধরে আমির সাহসী হয়ে ট্যাক্সি ড্রাইভার হয়ে শহর জুড়ে তার সন্ধান করে। একদিন সে তাকে অজ্ঞান অবস্থায় হোটেলের বাইরে আবিষ্কার করে। যাইহোক, পারী এখন তার ক্ষয়িষ্ণু স্ব নয়, তবে তিনি একটি বেপরোয়া মাদকাসক্তে রূপান্তরিত হয়ে পতিতাবৃত্তিতে পরিণত হয়েছেন।
এই সঙ্কটের জন্য দায়ী কে? আসলে তার কী হয়েছে? আমির কি তার স্ত্রীকে তার বৃদ্ধ বয়সে ফিরিয়ে আনতে পারবে এবং তার অবস্থার জন্য দায়ী লোকদের আবিষ্কার করতে পারবে?
বিষ্ণুধর্মোত্তর পুরাণ

বিষ্ণুধর্মোত্তর পুরাণ বা বিষ্ণুধর্মোত্তর হল একটি বিশ্বকোষ-তুল্য হিন্দু ধর্মগ্রন্থ। পৌরাণিক কাহিনি ছাড়াও এই গ্রন্থে বিশ্বতত্ত্ব, সৃষ্টিতত্ত্ব, ভূগোল, জ্যোতির্বিজ্ঞান, জ্যোতিষ, কাল-বিভাজন, প্রতিকূল গ্রহ ও নক্ষত্রের আনুকূল্য লাভের জন্য কৃত্য শান্তিস্বস্তয়নের পদ্ধতি, বংশলতিকা (প্রধানত রাজা ও ঋষিগণের), আদর্শ আচরণবিধি ও রীতিনীতি, শাস্তিবিধান, বৈষ্ণবের কর্বত্য, আইন ও রাজনীতি, যুদ্ধকৌশল, মানুষ ও পশুর রোগচিকিৎসা প্রণালী, খাদ্যবিধি, ব্যাকরণ, ছন্দ ও অলংকারশাস্ত্র, শব্দার্থ, নাট্যকলা, নৃত্য, কণ্ঠ ও যন্ত্রসংগীত এবং শিল্পকলা নিয়েও আলোচনা করা হয়েছে। এই গ্রন্থটিকে বিষ্ণুপুরাণ গ্রন্থের "খিল" অর্থাৎ পরিশিষ্টভাগ বলে মনে করা হয়। বৃহদ্ধর্ম পুরাণে (এক. ২৫. ২৩-২৬) উল্লিখিত আঠারোটি উপপুরাণের তালিকায় এই পুরাণটির নামও পাওয়া যায়। 
বিষ্ণুধর্মোত্তর পুরাণের যে পুথিগুলি আজ পাওয়া যায়, সেগুলি তিনটি খণ্ডে বিভক্ত। প্রথম খণ্ড ২৬৯টি, দ্বিতীয় খণ্ড ১৮৩টি এবং তৃতীয় খণ্ড ১১৮টি অধ্যায়ে বিভক্ত।
তৃতীয় খণ্ডের প্রথম অধ্যায়ে আলোচিত হয়েছে মূর্তিনির্মাণের উৎস এবং শিল্পকলার পারস্পরিক নির্ভরতার কথা। ২য়-১৭শ অধ্যায়ে আলোচিত হয়েছে ব্যাকরণ, শব্দার্থ, ছন্দ ও অলংকারশাস্ত্র। ১৮শ ও ১৯শ অধ্যায়ে কণ্ঠ ও যন্ত্রসংগীতের কথা আলোচিত হয়েছে। ২০শ-৩৪শ অধ্যায়ে নৃত্যকলা ও নাট্যকলার কথা বর্ণিত হয়েছে। ৩৫শ-৪৩শ অধ্যায়ে আলোচিত হয়েছে ভারতীয় চিত্রকলার বিভিন্ন শাখা, পদ্ধতি ও আদর্শগুলি। এই আলোচনা শুধুমাত্র ধর্মীয় পরিপ্রেক্ষিতেই করা হয়নি, বহুলাংশে তা ধর্মনিরপেক্ষ দৃষ্টিভঙ্গি নিয়েও করা হয়েছে। এখানে "দৃশ্য ও কল্পিত বস্তুর রং, আকৃতি ও চিত্রন যে আনন্দ উৎপাদন করে তা ঘোষিত হয়েছে।" ৪৪শ-৮৫শ অধ্যায়ে "প্রতিমালক্ষণ" বা মূর্তিকল্প ব্যাখ্যা আলোচিত হয়েছে। ৮৬শ-৯৩ অধ্যায়ে মন্দির নির্মাণ-সংক্রান্ত আলোচনা অন্তর্ভুক্ত হয়েছে। ৯৪শ-১০৮শ অধ্যায়ে "আবাহন" বা বিগ্রহে দেবতাকে অধিষ্ঠান করানোর বিষয়টি বর্ণিত হয়েছে। ১০৯শ-১১৮শ অধ্যায়ে সংস্কারকার্য ও অনুষ্ঠানবিধি আলোচিত হয়েছে।
স্টেলা ক্র্যামরিশ বলেছেন যে, বিষ্ণুপুরাণের রচনাকাল অন্যূনপক্ষে খ্রিস্টীয়। ৪র্থ শতাব্দীর দ্বিতীয়ার্ধ। কিন্তু বিষ্ণুধর্মোত্তর পুরাণে যে সকল চিত্রকলার কথা আলোচিত হয়েছে সেগুলি খ্রিস্টীয় ৭ম শতাব্দীর সৃষ্টিকর্ম।
মিরপুর মুক্ত দিবস

মিরপুর মুক্ত দিবস হল ১৯৭২ সালের ৩১ জানুয়ারি মিরপুর মুক্তকরণ যুদ্ধের মাধ্যমে মিরপুরকে পাকহানাদার মুক্ত করার স্মরণে পালিত দিবস। ১৬ ডিসেম্বর পাকিস্তানের আত্মসমর্পণের মাধ্যমে বাংলাদেশের স্বাধীনতা যুদ্ধের সমাপ্তি ঘটে। তবে মিরপুরে বসবাসরত বিহারি, পাকিস্তানি সেনাবাহিনীর কিছু সৈন্য, সঙ্গে দেশীয় দোসর রাজাকার, আলবদর, আলশামস বাহিনীর সদস্যরা তখনও মিরপুরকে দখল করে রাখে ও বাঙালি হত্যাকাণ্ড চালায়। ১৯৭২ সালের ৩০ জানুয়ারি মিরপুর মুক্তকরণ যুদ্ধ সংগঠিত হয় ও পরদিন ৩১ জানুয়ারি সকালে রাজধানীর ঢাকার মিরপুর এলাকা মুক্ত হয়। মিরপুরের যুদ্ধে জিয়াউল হক লোদী, লে. সেলিমসহ ৪১ জন সামরিক বাহিনীর সদস্য, শতাধিক পুলিশ এবং মুক্তিযোদ্ধা শহীদ হন।
২০০১ সালে জানুয়ারির ৩১ তারিখ থেকে আনুষ্ঠানিকভাবে মিরপুরে মুক্ত দিবস পালন করা হয়। এই উপলক্ষে প্রতিবছর গান, নাটক, বিভিন্ন মুক্তিযোদ্ধাকে সংবর্ধনা দেওয়া হয়। বক্তৃতা, গান, আলোচনা, আলোকচিত্র প্রদর্শনের ব্যবস্থা করা হয়।
মিরপুরের সাত্ত্বিক নাট্য সম্প্রদায় ২০০১ সালে সর্ব প্রথম "মিরপুর মুক্ত দিবস" উপলক্ষে তিন দিনের নাট্যউৎসবের মাধ্যমে এই আয়োজন শুরু করে। মিরপুর সাংস্কৃতিক ঐক্য ফোরাম ২০০৭ সাল থেকে এবং পরবর্তীতে ২০০৭ সালে ২১ জুন মিরপুর জল্লাদখানা বধ্যভূমি স্মৃতিপীঠ উদ্বোধন হলে মুক্তিযুদ্ধ জাদুঘর ও মিরপুরের বিভিন্ন সামাজিক ও সাংস্কৃতিক সংগঠন এই দিবসটি পালন করে আসছে।
মিরপুরে যুদ্ধ শুরুই হয় ১৯৭১ এর মার্চের প্রথম সপ্তাহে। এই সময়ে পাকিস্তান সেনাবাহিনী, রাজাকার ও বিহারি সৃষ্ট বধ্যভূমি-গুলোর মধ্যে অন্যতম হল বাঙলা কলেজ বধ্যভূমি, জল্লাদখানা বধ্যভূমি, মুসলিমবাজার বধ্যভূমি, শিয়ালবাড়ি বধ্যভূমি।
সাচার ইউনিয়ন

সাচার বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন।
সাচার ইউনিয়নের আয়তন ৪,১৮৩ একর।
২০১১ সালের পরিসংখ্যান অনুযায়ী সাচার ইউনিয়নের জনসংখ্যা ২৭,৯৪৪ জন। এর মধ্যে পুরুষ ১৩,৫৪৮ জন এবং মহিলা ১৪,৩৯৬ জন। মোট পরিবার ৫,৩৫৭টি।
কচুয়া উপজেলার সর্ব-উত্তরে সাচার ইউনিয়নের অবস্থান। এ ইউনিয়নের দক্ষিণে বিতারা ইউনিয়ন, পশ্চিমে পাথৈর ইউনিয়ন ও কুমিল্লা জেলার দাউদকান্দি উপজেলার মোহাম্মদপুর পশ্চিম ইউনিয়ন, উত্তরে কুমিল্লা জেলার দাউদকান্দি উপজেলার মালিগাঁও ইউনিয়ন ও কুমিল্লা জেলার চান্দিনা উপজেলার সুহিলপুর ইউনিয়ন এবং পূর্বে কুমিল্লা জেলার চান্দিনা উপজেলার সুহিলপুর ইউনিয়ন অবস্থিত।
সাচার ইউনিয়ন কচুয়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।
২০১১ সালের পরিসংখ্যান অনুযায়ী সাচার ইউনিয়নের সাক্ষরতার হার ৪৬%। এ ইউনিয়নে ১টি ডিগ্রি কলেজ, ১টি আলিম মাদ্রাসা, ২টি মাধ্যমিক বিদ্যালয়, ১টি দাখিল মাদ্রাসা, ৮টি সরকারি প্রাথমিক বিদ্যালয় ও ২টি সরকারি ইবতেদায়ী মাদ্রাসা রয়েছে।
== বজরী খলা- ১টি >
বজরী খলা দারুলউলুম কাওমি মাদ্রাসা ও এতিমখানা
১.৬নং শুয়ারুল সকারি প্রাথমিক বিদ্যালয়
সাচার,রাদৈল বাজার, কচুয়া
সাচার বাজারটি মনোরম দৃশ্য তার চারপাশের বিখ্যাত নদীগুলোর জন্য। সাচার দক্ষিণ বাজারের ওপেরা ব্রিজটি সেই নদীর উপরই স্থাপিত।
সাচার ইউনিয়নের প্রধান প্রধান হাট-বাজারগুলো হল ঃঐতিহাসিক শুয়ারুল বাজার, সাচার বাজার, রাগদৈল বাজার এবং বায়েক বাজার।
ডা. আলামগীর হোসেন সোহাগ
★"পরার্মশ দাতা, পদুয়া"
ডলি ঠাকুর

ডলি ঠাকুর ভারতীয় নাট্যকলা জগতের এক প্রবীণ অভিনেত্রী। অভিনয়ের পাশাপাশি তিনি চলচ্চিত্রে ভূমিকাভিনেতা নির্বাচক হিসেবেও কাজ করেছেন।
১৯৪৩ সালের মার্চ মাসের দশ তারিখে অবিভক্ত ভারতের উত্তর-পশ্চিম সীমান্ত প্রদেশের কোহাতে জন্মগ্রহণ করেন তিনি।
বিবিসি লন্ডন থেকে টেলিভিশন ও রেডিও বিষয়ক প্রশিক্ষণ লাভের পর দেশে ফিরে আসেন তিনি। ভারতে ফিরে আসার পর তিনি দেশের শীর্ষস্থানীয় সংবাদ পাঠক ও টেলিভিশন উপস্থাপকদের তালিকায় নিজের নাম যুক্ত করেন। দেশে ও দেশের বাইরে বসবাসকারী বিখ্যাত ভারতীয়দের সাক্ষাৎকার নিয়েছেন তিনি। দূরদর্শনের মুম্বই শাখার ইংরেজি সংবাদ পাঠিকা হিসেবে তিনি প্রচারের আলোতে আসেন। তিনি মঞ্চে বহু বিশ্ববিখ্যাত নাট্যকারের নাটকে কাজ করেছেন। পাঁচ বছর বয়সেই তিনি মঞ্চনাটকের প্রতি আকৃষ্ট হয়েছিলেন। তার অভিনীত নাটকগুলোর মধ্যে উল্লেখযোগ্য হল: টেনিস উইলিয়ামসের "স্ট্রিটকার নেমড ডিজায়ার", আর্থার মিলারের "অল মাই সন্স", হ্যারল্ড পিন্টারের "দ্য বার্থডে পার্টি" ও এডওয়ার্ড অ্যালবির "হু'জ অ্যাফ্রেইড অব ভার্জিনিয়া'স উলফ"। তিনি ২০০৫ সালে "পেজ ৩" চলচ্চিত্রে অভিনয় করেছেন। এছাড়াও তিনি অভিনয় করেছেন "হোয়াইট নয়েজ" চলচ্চিত্রে।
ডলি ঠাকুর "গান্ধী" চলচ্চিত্রে ভূমিকাভিনেতা নির্বাচক ও ইউনিট ইউনিট প্রকাশক হিসেবে কাজ করার মাধ্যমে চলচ্চিত্রের দুনিয়ায় যাত্রা শুরু করেন। তিনি চলচ্চিত্রে ভারতীয় অভিনেতা অভিনেত্রীদের অভিনয়ের জন্য নিযুক্ত করতেন। এরপর তিনি কাজ করেছেন বহু ভারতীয় ও বিদেশি ছবিতে। তন্মধ্যে উল্লেখযোগ্য হল: "ফার প্যাভিলিয়নস", "কিম", "ইন্ডিয়ানা জোন্স এ্যান্ড দ্য টেম্পল অব ডুম", "জিন্নাহ" ও "সাচ আ লং জার্নি"।
১৯৯৭ সালে তিনি "সিক্সথ হ্যাপিনেস" চলচ্চিত্রে সহকারী ভূমিকাভিনেতা নির্বাচক হিসেবে কাজ করেন। ২০০৬ সালে তাকে "ক্যায়া হোগা নিম্মো কা" শিরোনামের এক টেলিভিশন ধারাবাহিকে দেখা যায়।
তিনি ভারতের সেন্ট্রাল বোর্ড ফর ফিল্ম সার্টিফিকেশন (সিবিএফআই) এর উপদেষ্টামণ্ডলীর একজন সদস্য হিসেবে বহু বছর দায়িত্ব পালন করেছেন। এছাড়াও তিনি ২০০২ সালে ইন্ডিয়ান টেলিভিশন অ্যাওয়ার্ডসের বিচারক হিসেবেও দায়িত্ব পালন করেছিলেন। দুই যুগেরও অধিক সময় ধরে তিনি রোটারি ক্লাব অব বোম্বের সাথে যুক্ত আছেন।
ডলি ঠাকুর শীর্ষস্থানীয় পত্রিকা ও সাময়িকীগুলোতে মঞ্চনাটক ও চলচ্চিত্রের পর্যালোচনা লিখে থাকেন।
তিনি আলিক পদমসীর সাথে বিবাহবন্ধনে আবদ্ধ হন। অ্যালেক পদমসী একজন মঞ্চ অভিনেতা ও বিজ্ঞাপনচিত্র নির্মাতা। তাদের সন্তান কায়সার পদমসী মুম্বইয়ের একজন মঞ্চ অভিনেতা। মঞ্চে অভিনয়ের পাশাপাশি কায়সার মঞ্চনাটক পরিচালনাও করে থাকেন।
ভিগো মর্টনসন

ভিগো পিটার মর্টনসন জুনিয়র (, ; জন্ম: ২০ অক্টোবর ১৯৫৮) হলেন একজন মার্কিন অভিনেতা, লেখক, আলোকচিত্রী, কবি ও চিত্রশিল্পী। ডেনীয় পিতা ও মার্কিন মাতার ঘরে জন্মগ্রহণকারী মর্টনসনের শৈশব কাটে ভেনেজুয়েলা ও আর্জেন্টিনায়। অভিনয় জীবনে তিনি একটি স্ক্রিন অ্যাক্টরস গিল্ড পুরস্কারসহ একাধিক পুরস্কার অর্জন করেছেন এবং তিনটি একাডেমি পুরস্কার, তিনটি বাফটা পুরস্কার ও চারটি গোল্ডেন গ্লোব পুরস্কারের মনোনয়ন লাভ করেছেন।
মর্টনসন ২০০০-এর দশকের শুরুতে মহাকাব্যিক চলচ্চিত্র ত্রয়ী "দ্য লর্ড অব দ্য রিংস"-এ অ্যারাগর্ন চরিত্রে অভিনয় করে আন্তর্জাতিক অঙ্গনে পরিচিতি অর্জন করেন। তিনি ডেভিড ক্রোনেনবার্গের অপরাধমূলক থ্রিলারধর্মী "আ হিস্টরি অব ভায়োলেন্স" (২০০৫) ও "ইস্টার্ন প্রমিজেস" (২০০৭)-এ অভিনয় করে সমাদৃত হন, এবং দ্বিতীয় চলচ্চিত্রটির জন্য শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। ক্রোনেনবার্গের পরিচালনায় তার তৃতীয় চলচ্চিত্র "আ ডেঞ্জারাস মেথড" (২০১১)-এ অভিনয় করে তিনি সেরা পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি "ক্যাপ্টেন ফ্যান্ট্যাস্টিক" (২০১৬) ও "গ্রিন বুক" (২০১৮) চলচ্চিত্রে অভিনয় করে আরও দুটি একাডেমি পুরস্কারের মনোনয়ন লাভ করেন।
মিরপুর মুক্তকরণ যুদ্ধ

মিরপুর মুক্তকরণ যুদ্ধ হল ১৯৭২ সালের ৩০ ও ৩১ জানুয়ারি মিরপুরকে পাকহানাদার মুক্ত করার জন্য সংগঠিত যুদ্ধ। মিরপুর ছিল মুক্তিযুদ্ধের শেষ রণক্ষেত্র। এই যুদ্ধের মাধ্যমে ৩১ জানুয়ারি ঢাকার মিরপুর এলাকা মুক্ত হয়।
১৯৭২ সালের ২৭ জানুয়ারি মেজর হায়দারসহ মুক্তিযোদ্ধারা মিরপুরে প্রবেশ করে। ৩০ তারিখ ছিল অস্ত্র জমা দেওয়ার শেষ তারিখ, তাই মিরপুরকে শত্রুমুক্ত করতে ৩০ জানুয়ারি বাংলাদেশ সশস্ত্র বাহিনী মিরপুর ঘিরে রাখে এবং "মিরপুরকে মুক্ত করার প্রস্তুতি" শুরু করে। এই দিন, বাঙালি চলচ্চিত্র নির্মাতা জহির রায়হান তার নিখোঁজ ভাই শহীদুল্লাহ কাইসারকে খুঁজতে মিরপুর এলাকা যান। শহীদুল্লাহ কায়সারকে আল-বদরের সদস্যরা বাংলাদেশের স্বাধীনতা যুদ্ধের সময় অপহরণ করেছিল। জহির রায়হান ভাইয়ের সন্ধানে মীরপুরে যান এবং সেখান থেকে আর ফিরে আসেন নি। ৩১ তারিখ ছিল অবাঙালিদের অস্ত্র জমা দেওয়ার শেষ তারিখ। তাই সৈন্যরা অস্ত্রের জন্য মিরপুর ও মোহাম্মদপুর থানায় অনুসন্ধান শুরু করে এবং এ অঞ্চলে কারফিউ আরোপ করা হয়। এক পর্যায়ে মোহাম্মদপুর ও মিরপুরে অবস্থানরত বিহারি ও বাংলাদেশ সশস্ত্র বাহিনীর মধ্যে গুলিবর্ষণ ঘটে। এতে জিয়াউল হক লোদী, লে. সেলিমসহ ৪১ জন সামরিক বাহিনীর সদস্য, শতাধিক পুলিশ এবং মুক্তিযোদ্ধা শহীদ হন।
৩১ জানুয়ারি সকালে রাজধানীর ঢাকার মিরপুর এলাকা মুক্ত হয়।
প্রতিবছর ৩১ জানুয়ারিকে মিরপুর মুক্ত দিবস হিসেবে পালন করা হয়।
এএফপি (বার্তা সংস্থা)

এজেন্সি ফ্রান্স-প্রেস (এএফপি), পৃথিবীর প্রাচীনতম সংবাদ বা বার্তা সংস্থা হিসেবে ইতিহাসে ঠাঁই করে নিয়েছে ফ্রান্স তথা বিশ্বের অন্যতম খ্যাতনামা সংবাদ প্রদানকারী প্রতিষ্ঠান এজেন্সী ফ্রান্স-প্রেস। তবে প্রতিষ্ঠানটি সর্বসমক্ষে "এএফপি" হিসেবেই সর্বাধিক পরিচিত হয়ে আছে।
১৮৩৫ সালে প্যারিসের বিখ্যাত অনুবাদক ও বিজ্ঞাপন প্রতিনিধি চার্লস-লুইস হাভাসের গঠিত এজেন্সী হাভাসের মাধ্যমে প্রতিষ্ঠিত হয়। তিনি এএফপি'র প্রতিষ্ঠাতা হিসেবে পরিচিত। "এজেন্সী হাভাস" হচ্ছে ফ্রান্সের ২য় বৃহত্তম বিজ্ঞাপনী প্রচারণা সংস্থা। চার্লস-লুইস হাভাসের অধীনে কর্মরত ছিলেন পল জুলিয়াস রয়টার এবং বার্নহার্ড ওল্ফ। পরবর্তীকালে তাঁরা লন্ডন এবং বার্লিনে নতুন একটি সংবাদ সংস্থা গড়েছিলেন।
সংস্থাটির পাঁচটি আঞ্চলিক অফিস রয়েছে হংকং, নিকোশিয়া, ওয়াশিংটন ডিসি, প্যারিস ও লাতিন আমেরিকায়।
পৃথিবীর ১৫১টি দেশের ২০১ টি স্থানে এই সংবাদ সংস্থার অফিস রয়েছে। সংস্থাটি ছয়টি ভাষায় তথ্য সরবরাহ করে থাকে। ইংরেজী, ফ্রেঞ্চ, জার্মান, স্পেনিশ, পর্তুগীজ, আরবি ভাষায় ছবি, সংবাদ, ভিডিওসহ বিভিন্ন তথ্য সরবরাহ করে থাকেন একটি ভিন্ন জাতীয়তার প্রায় এক হাজার ৭শ সাংবাদিক।
১৫ সদস্যদের বোর্ড দ্বারাই এটি পরিচালিত হয়।
ফুটকড়াই

ফুটকড়াই ছোলা ও চিনি সহযোগে তৈরি একটি মিষ্টি জাতীয় খাবার। মুখরোচক এই খাদ্যটি দোল পূর্ণিমার আগের দিন ন্যাড়া পুড়ানোর পর ও দোল উৎসবের প্রসাদ হিসাবে খাওয়া হয়। বাংলার এই প্রাচীন ঐতিহ্য বর্তমানে আধুনিকতার ছোঁয়ায় কিছুটা জনপ্রিয়তা হারিয়েছে।
শ্রীকৃষ্ণের দোলযাত্রা ও চৈতন্যদেবের আবির্ভাব উপলক্ষ্যে বিভিন্ন মঠ মন্দিরে বৈষ্ণব ধর্মাবলম্বীরা এই দিনটি উৎযাপন করেন। এই উৎসবের প্রসাদ হিসাবে নানা ধরনের মিষ্টি জাতীয় খাবার প্রস্তুত করা হয় এবং তা জনগণের মধ্যে বিতরণ করা হয়। বিভিন্ন মিষ্টির মধ্যে মঠ, ফুট কড়াই, মুড়কি বিশেষ উল্লেখযোগ্য। ফুটকড়াই প্রসাদ হিসাবে ছাড়াও ন্যাড়া পুড়ার সময় নিভে যাওয়া আগুনে দেওয়ার রীতি আছে।
কলকাতার বউবাজারে নীলমণি দের ঠাকুরবাড়িতে পূর্ণিমার দিন মহাসমারোহে চাঁচড় পোড়ানো হয় এবং পরেরদিন দোল উদ্‌যাপন করা হয়। উভয় উৎসবেই পূজার পাশাপাশি ভোগের আয়োজন করা হয়। ভোগ হিসাবে লুচি-তরকারি, ঘিপোয়া, ফুটকড়াই, মঠ, কদমা তিলেখাজা ইত্যাদির আয়োজন করা হয়।
এছাড়া মহেন্দ্রনাথ দত্তের লেখা থেকে পাওয়া যায়, 
বর্তমানে কিছু কিছু পরিবারে পুজোতে ও মন্দিরে পুজোতে ভোগের সামগ্রী হিসাবে ঐতিহ্যবাহী নানা মিষ্টান্ন দেওয়া হয়। মঠ গোলাপি, হলুদ, সাদা মূলত এই ৩ রঙের হয়। এগুলি দেখতে চিনির তৈরি অনেকটা টাওয়ারের মত দেখতে শক্ত মিষ্টি। আগে চুটিয়ে রঙ খেলার ফাঁকে ফাঁকে চলত মঠ খাওয়ার চল ছিল। একই সাথে ফুটকড়াই খাওয়া হতো। কালচে ভাজা মটরের ওপর চিনির আস্তরণ। মুখে দিয়ে চিবালে কড়মড় করে আওয়াজ হত।
বর্তমানে রং খেলার সাথে সাথে খাওয়ার চল না থাকলেও দেবতার প্রসাদ হিসাবে কোনওক্রমে বেঁচে আছে। যদিও তাও অনেক পরিবার থেকেই এই ঐতিহ্যবাহী খাবারটি হারিয়ে গেছে।
খুবই সহজ ও সাধারণ ভাবে ফুটকড়াই তৈরি করা হয়। ছোলা ভেজে তারউপর চিনির আস্তরণ দিয়ে ফুটকড়াই তৈরি হয়। খানিক মচমচে ধরনের হয়। খাবার সময় মচমচে আওয়াজ হয়।
ব্যাপক প্রতিস্থাপন ষড়যন্ত্র তত্ত্ব

ব্যাপক প্রতিস্থাপন (ইংরেজি: The great replacement, ) হচ্ছে একটি দক্ষিণপন্থী ষড়যন্ত্র তত্ত্ব, যা অনুসারে শ্বেতাঙ্গ ক্যাথোলিক ফরাসী জনগণ, এবং শ্বেতাঙ্গ খ্রিস্টান ইউরোপীয় জনগণ প্রচুর পরিমাণে পদ্ধতিগতভাবে অ-ইউরোপীয় জনগণের দ্বারা প্রতিস্থাপিত হচ্ছে। এই অ-ইউরোপীয় জনগণের মধ্যে বিশেষভাবে রয়েছে আরব/বার্বার মধ্যপ্রাচ্য, উত্তর আফ্রিকীয় এবং সাহারার দক্ষিণের আফ্রিকীয় বা কৃষ্ণাঙ্গ জনগণ। আর এই প্রতিস্থাপন ঘটছে গণ-অভিবাসন এবং উচ্চ জন্মহারের ফলে জনসংখ্যার বৃদ্ধির দ্বারা। এটি ফ্রান্সে মুসলিমদের উপস্থিতির সাথে সম্পর্কিত, সেই সাথে সম্পর্কিত ফরাসী সংস্কৃতি ও সভ্যতার সম্ভাব্য বিপদ ও ধ্বংসের সাথে। এই ষড়যন্ত্র তত্ত্বের দ্বারা সাধারণভাবে বৈশ্বিক ও উদারপন্থী সম্ভ্রান্তদেরকে দায়ী করা হয়, যেমন ব্রাসেলস ও ইউরোপীয় ইউনিয়ন। অভিযোগ করা হয় যে এরা ইচ্ছাকৃতভাবে ইউরোপে ইউরোপীয়দেরকে প্রতিস্থাপিত করার ষড়যন্ত্র করছে।
এই তত্ত্বটি জনপ্রিয় হয়েছে রেনো ক্যামু (Renaud Camus) এর দ্বারা। প্রতিস্থাপন বা শ্বেতাঙ্গ গণহত্যার ধারণাটি পাশ্চাত্যে অনেক অতি দক্ষিণপন্থি আন্দোলনেই অলঙ্করণ হিসেবে ব্যবহৃত হয়েছে। এই ধারণাটির প্রধান প্রচারক কেবল দক্ষিণপন্থীরাই নন, এর প্রচারের সাথে জড়িত বিস্তৃত পরিসরের প্রতিবাদী আন্দোলন (যেমনঃ পেগিডা), মতাদর্শগত দলীয় আন্দোলন (যেমনঃ লে ইডেন্টিটেয়ার (Les Identitaires)), ব্লগার (যেমন. ফিয়র্দম্যান (Fjordman) এবং লরেন সাউদার্ন (Lauren Southern)) এবং বুদ্ধিজীবীরাও (যেমনঃ এরিক জেমোউর)। উল্লেখযোগ্য দক্ষিণপন্থী ওয়েবসাইট যেমন গেটস অফ ভিয়েনা (Gates of Vienna), পলিটিকালি ইনকারেক্ট (Politically Incorrect) এবং Fdesouche ব্লগারদেরকে এই ষড়যন্ত্র তত্ত্বটিকে ছড়িয়ে দিতে এবং জনপ্রিয় করেছে।
ব্যাপক প্রতিস্থাপন তত্ত্বের উৎপত্তি কোথায় তা খুঁজতে গেলে জ্যঁ র‍্যাসপেইল এর লেখা ১৯৭৩ সালের উপন্যাস "দ্য ক্যাম্প অফ দ্য সেইন্টস (Le Camp des Saints)" থেকে। রাসপেইল সেই উপন্যাসে দেখান ইউরোপে তৃতীয় বিশ্ব থেকে আসা অভিবাসীদের জোয়ারে পাশ্চাত্য সংস্কৃতি ধ্বংস হয়ে গেছে। এই উপন্যাসটি, এবং সুইস-ইজরায়েলি লেখক বাত ইয়ে'অর এর দ্বারা ২০০৫ সালে বিকশিত তত্ত্ব ইউরাবিয়া একত্রে মিলে রেনো ক্যামু এর ২০১২ সালের গ্রন্থ "দ্য গ্রেট রিপ্লেসমেন্ট" এর ভিত্তি তৈরি করে।
সাউদার্ন পোভার্টি ল সেন্টার (SPLC) ক্যামুকে "ব্যাপক প্রতিস্থাপন নীতির জনক" হিসেবে আখ্যায়িত করেছে। ক্যামু বলেন, "ব্যাপক প্রতিস্থাপন এর ব্যাপারটা খুবই সরল। একটি স্থানে একরকমের লোক আছে, আর একটি প্রজন্মের পর দেখবেন সেখানে অন্য ধরনের লোক।" ক্যামু বলেন, ইউরোপে গণ অভিবাসন, বিশেষ করে মুসলিমদের গণ অভিবাসনের কারণে ইউরোপীয় সংস্কৃতি, সভ্যতা এবং পরিচয় বিপদাপন্ন, আর এভাবে প্রকৃতপক্ষেই তারা অভিবাসীদের দ্বারা প্রতিস্থাপিত হচ্ছে।
নিউজিল্যান্ডে ২০১৯ ক্রাইস্টচার্চ মসজিদ হামলায় অভিযুক্ত অস্ট্রেলীয় ব্রেন্টন হ্যারিসন ট্যারান্ট এই ব্যাপক প্রতিস্থাপন ষড়যন্ত্র তত্ত্ব দ্বারা প্রভাবিত হয়েছিলেন, এবং এর কথা তার ইস্তাহারে উল্লেখ করেছিলেন।
শুভদা গোগাটে

শুভদা গোগাটে (জন্ম: ২ সেপ্টেম্বর ১৯৪৩) মহারাষ্ট্রের একজন মারাঠি লেখিকা। মারাঠি সাহিত্যে তার অবদান অপরিসীম।
শুভদা গোগাটে ১৯৪৩ সালের সেপ্টেম্বর মাসের ২ তারিখে নাশিকে জন্মগ্রহণ করেন। তার পিতার নাম দিনকর দামোদর রানাদে এবং তার মাতার নাম সরোজিনী দিনকর রানাদে। তিনি ছিলেন দিনকর-সরোজিনী দম্পতির দ্বিতীয় কন্যা। জন্মের পর তার নাম 'পুষ্পা রানাদে' রাখা হয়েছিল।
তিনি কোনোদিন ভাবেন নি যে, তিনি একজন লেখিকা হবেন। কিন্তু, ছোটবেলা থেকেই লেখালেখির সাথে যুক্ত ছিলেন তিনি। ছোটবেলায় তিনি কিছু ছোটগল্প লিখেছিলেন। তিনি মারাঠি এবং ইংরেজি ভাষার বই সাময়িকী ও বিজ্ঞপ্তি পড়তে ভালবাসতেন। তার বাবা তার মতই আগ্রহী পাঠক ছিলেন। তিনি এই গুণটি তার বাবার কাছ থেকে পেয়েছিলেন। শুভদা ১৯৬২ সালে রসায়নে বিএসসি পাস করেন এবং বেশ কিছু বছর একটি স্কুলে শিক্ষকতা করেন।
১৯৬৬ সালে তিনি শারদ গোগাটের সাথে বিবাহবন্ধনে আবদ্ধ হন, যিনি ছিলেন একজন বই বিক্রেতা এবং প্রকাশক। তিনি তার স্বামীর কাজে উৎসাহ পেতেন এবং স্বামীকে সহায়তা করতেন।
১৯৮১-৮২ সালে তিনি লেখালেখি আরম্ভ করেন। তার প্রথম উপন্যাস "যন্ত্রযানী" ১৯৮৩ সালে প্রকাশিত হয়। তার উপন্যাসটি মাসিক সাময়িকী "নাভাল"-এ দুই খণ্ডে প্রকাশিত হয়। এরপর এটি বই আকারে বাজারে আসে। বইটির জন্য তিনি রাজ্য সরকার কর্তৃক পুরস্কারে ভূষিত হন। তার প্রথম বইটি ছিল একটি বৈজ্ঞানিক কল্পকাহিনি।
প্রথম বই লেখার পর তিনি "খান্ডালচ্য ঘাটাসাঠি" উপন্যাসটি লিখেন। এই বইটি ছিল একটি ঐতিহাসিক উপন্যাস। বইটি ভারতের প্রথম রেলপথ নির্মাণের কাহিনি অবলম্বনে লেখা। বইটি লেখার জন্য লেখিকা অনেক গবেষণা করতে হয়। বইটি প্রকাশিত হয় ১৯৯২ সালে। বইটি মারাঠি সাহিত্য পরিষদ থেকে 'সেরা উপন্যাস' এর পুরস্কার জিতে। এছাড়াও বইটি তাকে এনে দেয় 'মৃন্ময়ী পুরস্কার'। তিনি পুরস্কারটি গ্রহণ করেছিলেন প্রখ্যাত মারাঠি লেখক জি.এন.দান্দেকারের কাছ থেকে। বিষয়টি তার মত নবীন লেখকের জন্য খুবই গৌরবজনক বিষয় ছিল।
ন্যাশনাল বুক ট্রাস্ট অব ইন্ডিয়া বিভিন্ন ভারতীয় ভাষায় লেখা সেরা বৈজ্ঞানিক কল্পকাহিনিগুলোর ইংরেজি অনুবাদ করে। ইংরেজিতে অনূদিত গল্পগুলো নিয়ে "ইট হ্যাপেন্ড টুমরো" নামের একটি বই বের করে। বইটিতে মোট ১৯টি গল্প আছে। বইটিতে শুভদা গোগাটের লেখা "বার্থরাইট" গল্পটি স্থান পায়।
বীরপাড়া, আলিপুরদুয়ার

বীরপাড়া আলিপুরদুয়ার জেলার ডুয়ার্স অঞ্চলের একটি অর্থনৈতিকভাবে উল্লেখযোগ্য শহর৷ এটি চা-বাগানগুলির অন্যতম প্রধান বিপণন ও রপ্তানি কেন্দ্র৷
বীরপাড়া মাদারীহাট ব্লকে বাঙালি সহ গোর্খা, মারোয়াড়ি ও পাহাড়ি জনগোষ্ঠীর বসবাস থাকলেও বীরপাড়া শহরে বাঙালিদের অধিক সংখ্যাগরিষ্ঠতা লক্ষণীয়৷
বীরপাড়া শহরটি একাধিক চা বাগানের মাঝে অবস্থিত হওয়ার জন্য উনবিংশ শতকে এই শহরটির বহুলাংশে শ্রীবৃদ্ধি হয়েছিলো৷ কিন্তু বর্তমানে একাধিক চা বাগান বন্ধ ও শ্রমিক অসন্তোষের কারণে এলাকাটির অর্থনৈতিক পতন হয়েছে৷ বর্তমানে এর অর্থনীতি ভুটানের সঙ্গে বাণিজ্যের ওপর নির্ভরশীল৷ যদিও বর্তমানে স্থানীয় কুটিরশিল্প ও কিছু হিন্দিভাষী যুবকের উদ্যোগে পার্শ্ববর্তী এথেলবাড়িতে কারখানা ও বাণিজ্য নির্ভর শিল্প গড়ে উঠেছে৷
বি. সন্ধ্যা

ড. বি. সন্ধ্যা আইপিএস কেরালা পুলিশ একাডেমির প্রধান হিসেবে কর্মরত আছেন। এই পদে আসার আগে তিনি কেরালা পুলিশের অ্যাডিশনাল ডিরেক্টর জেনারেল অব পুলিশ পদে কর্মরত ছিলেন। ড. বি. সন্ধ্যাকে ভারতের কেরালা রাজ্যের অন্যতম প্রভাবশালী মহিলা হিসেবে ধরা হয়।
১৯৬৩ সালের সেপ্টেম্বর মাসের ২৭ তারিখে ভারতের কেরালা রাজ্যের কোট্টায়ম জেলার পালৈয়ে জন্মগ্রহণ করেন তিনি। তার পিতার নাম এস. ভারতদাস এবং মাতার নাম ভি. এল. কার্থ্যায়নী আম্মা।
১৯৯৮ সালে অস্ট্রেলিয়ার ওলোংগং বিশ্ববিদ্যালয় থেকে মানবসম্পদ ব্যবস্থাপনা বিষয়ে ডিগ্রি অর্জন করেন তিনি। এরপর, ১৯৯৯ সালে পন্ডিচেরি বিশ্ববিদ্যালয় থেকে পিজিডিবিএ পাস করেন। ২০০৫ সালে পিলানিতে অবস্থিত বিড়লা ইন্সটিটিউট অব টেকনোলজি অ্যান্ড সাইন্স থেকে পিএইচডি ডিগ্রি অর্জন করেন তিনি।
১৯৮৮ সালে ভারতীয় সিভিল সার্ভিস পরীক্ষায় উত্তীর্ণ হবার পর তিনি ভারতীয় পুলিশ সেবায় যোগ দেন। তিনি শোরানুরে সহকারী পুলিশ সুপার, আলাথপুরএ যুগ্ম পুলিশ সুপার, সিবিসিআইডি ও কুন্নুরএ পুলিশ সুপার, কোল্লম ও ত্রিশূরে জেলা পুলিশ সুপার, প্রধান কার্যালয় তিরুবনন্তপুরমে অ্যাসিস্ট্যান্ট ইন্সপেক্টর জেনারেল অব পুলিশ এবং তিরুবনন্তপুরমে ডেপুটি ইন্সপেক্টর জেনারেল অব পুলিশ হিসেবে কর্মরত ছিলেন। তিনি এরপর অ্যাডিশনাল ডিরেক্টর জেনারেল অব পুলিশ পদে যোগদান করেন। এরপর ২০১৮ সালে তাকে কেরালা পুলিশ একাডেমিতে বদলি করা হয়। বর্তমানে তিনি সেখানেই কর্মরত আছেন।
বি. সন্ধ্যা কেরালার প্রাক্তন মন্ত্রী পি. জে. জোসেফের বিরুদ্ধে আনা যৌন হয়রানির অভিযোগের তদন্তের সাথে যুক্ত ছিলেন।
২০০৯ সালে তিনি কেরালায় জনমৈত্রী সুরক্ষা প্রকল্প (কেরালার কমিউনিটি পুলিশ বিষয়ক প্রকল্প) বাস্তবায়ন করেন, যা কমিউনিটি পুলিশ বিষয়ক একটি সফল প্রকল্প। প্রকল্পটি দেশজুড়ে প্রশংসিত হয়। এই প্রকল্প বাস্তবায়নের জন্য তিনিও ব্যাপকভাবে প্রশংসিত হন।
২০০৬ সালে তিনি প্রেসিডেন্ট'স পুলিশ মেডেল অর্জন করেন। ২০১০ সালে যুক্তরাষ্ট্রভিত্তিক সংগঠন ইন্টারন্যাশনাল অ্যাসোসিয়েশন অব উইমেন পুলিশ কর্তৃক পুরস্কারে ভূষিত হন। এছাড়াও তার লেখা উপন্যাস "নীলাকদু ভেলিয়ুদে" ২০০৭ সালে এদাসসেরি পুরস্কার পায়। এছাড়াও তিনি গোপালকৃষ্ণান কোলাঝি স্মৃতি শিশুসাহিত্য পুরস্কার, আবুদাবি শক্তি পুরস্কার ও কুঞ্জুন্নি পুরস্কারে ২০১৩ এ ভূষিত হন।
বি. সন্ধ্যা পুলিশ বিভাগে চাকরির পাশাপাশি চালিয়ে যাচ্ছেন সাহিত্যচর্চা। এছাড়া, তিনি প্রকাশ করেছেন বহু গবেষণা পত্র। এছাড়া কেরালা পুলিশের ইতিহাস সম্পর্কিত একটি ওয়েবসাইট তার ধারণায় পরিচালিত হয়।
তার লেখা বইগুলো হল:
তিনি ড. কে. মধুকুমারের সাথে বিবাহবন্ধনে আবদ্ধ হয়েছেন। তার স্বামী ড. কে. মধুকুমার কেরালা বিশ্ববিদ্যালয়ের পরীক্ষা নিয়ন্ত্রক পদে কর্মরত আছেন। তাদের একটি মেয়ে আছে।
রাজাভাতখাওয়া

রাজাভাতখাওয়া পশ্চিমবঙ্গ রাজ্যের আলিপুরদুয়ার জেলাতে অবস্থিত একটি ছোটো জনবসতি৷ এটি সড়কপথে জেলাসদররের সাথে যুক্ত হলেও চারদিক দিয়ে বক্সা জাতীয় উদ্যান দ্বারা পরিবেষ্ঠিত৷ অঞ্চলটি মনেরম প্রাকৃৃতিক পরিবেশের জন্য জনপ্রিয়৷ রাজ্য সরকারের পক্ষ থেকে বক্সা ব্যাঘ্র সংরক্ষণ পরিদর্শনের জন্য অনুমতিপত্র এখান থেকেই দেওয়া হয়৷
আক্ষরিক অর্থে রাজাভাতখাওয়ার অর্থ যেখানে রাজা ভাত খেয়েছিলেন৷ জনশ্রুতি অনুসারে ১৮০০ খ্রিষ্টাব্দ নাগাদ কোচবিহারের রাজা বর্তমান রাজাভাতখাওয়া অঞ্চল থেকে ভুটানের রাজাকে সিংহাসনচ্যুত করার প্রতিজ্ঞা করে তারপর ভাত খাওয়ার সিদ্ধান্ত নেন৷ কিছুদিন পরে ভুটানের রাজা স্বয়ং এই অঞ্চল ত্যাগ করলে মিত্রতার গ্রহণের সাথে ঘনজঙ্গলাবৃৃৃত জনপদটিতে ভোজনের আয়োজন করা হয়৷ এভাবে রাজাভাতখাওয়া মানের উৎপত্তি৷
৩১৭ নং জাতীয় সড়কটি এই জনপদের ওপর দিয়ে নির্মিত৷ তাছাড়া রাজাভাতখাওয়া রেল স্টেশনটি নিউ জলপাইগুড়ি-আলিপুরদুয়ার-শামুকতলা রোড লাইনের একটি স্টেশন৷ রাজাভাতখাওয়া-জয়ন্তী লাইনটি ২০১২ সালে অনুমোদন প্রাপ্ত ও বর্তমানে নির্মীয়মান৷
ক্যানিং রেলওয়ে স্টেশন

ক্যানিং রেলওয়ে স্টেশন হল শিয়ালদহ–ক্যানিং লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার ক্যানিং ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
হোলিকা দহন

হোলিকা দহন উৎসব বা ন্যাড়াপোড়া অসুরা হোলিকাকে পোড়ানোর মাধ্যমে উদ্‌যাপন করা হয়। হিন্দুধর্মের অনেক ঐতিহ্যেই হোলি উৎসবে প্রহ্লাদকে বাঁচাতে বিষ্ণুর দ্বারা হোলিকা বধকে উদ্‌যাপন করা হয়। 
হোলির আগের রাতে উত্তর ভারত, নেপাল এবং দক্ষিণ ভারত এর কিছু স্থানে ঐতিহ্যগত ভাবে আগুন জ্বালানো হয়। বাচ্চারা সেদিন বিভিন্ন ধরনের জিনিস চুরি করে এবং হোলিকার আগুনে সেগুলোকে পোড়ায়।
এটাও উল্লেখ করা দরকার যে, ভারতের অনেক স্থানেই এই দিনকে হোলির বদলে হোলিকা দহন বলা হয়। প্রহ্লাদের গল্পের সাথে সম্পর্কিত আরও কিছু কাজও করা হয়, কিন্তু হোলিকার আগুনে পোড়ানোর ব্যাপারটাই এখানে মুখ্য। এর দ্বারা রাজা হিরণ্যকশিপুর অশুভ শক্তির চেয়ে ভক্তির শক্তি বেশি - এই ব্যাপারটা প্রকাশ করা হয়, প্রহ্লাদ অনেক অত্যাচারের পরও তার বিশ্বাস হারায় নি।
এই দোল বা হোলি যেমন প্রেমের উৎসব, তেমনই অশুভকে নাশ করে শুভ শক্তির জয় উদযাপনের দিন এটি। সেই জন্যে আগের দিন পালন করা হয় হোলিকা দহন বা বাঙালির বুড়ি পোড়ানো । দোল বা হোলির সঙ্গে জড়িয়ে আছে নানা কাহিনি। রঙের উৎসবের সঙ্গে রাধা কৃষ্ণের কাহিনি জড়িয়ে আছে।
হোলির সঙ্গে যুক্ত নৃসিংহ অবতারের পৌরাণিক গল্প আছে ।রাক্ষস রাজা হিরণ্যকশিপুর পুত্র প্রহ্লাদ ছিলেন পরম বিষ্ণুভক্ত। সেই কারণে প্রহ্লাদকে হত্যা করার জন্য হিরণ্যকশিপুর বোন হোলিকা প্রহ্লাদকে আগুনে নিক্ষেপ করার পরিকল্পনা করেন। বিষ্ণুর কৃপায় আগুন প্রহ্লাদকে স্পর্শ করতে না পারলেও সেই আগুনে পুড়ে মারা যান হোলিকা। তার হোলি হল অশুভ শক্তির পরাজয় ও শুভ শক্তির জয়ের প্রতীক। তাই হোলির আগের দিন হোলিকা দহন পালন করা হয়।
উৎসব শুরুর আগের দিনে কোন খোলা মাঠ, মিলনায়তন বা মন্দিরের পাশে খোলা স্থানে কাঠ ও জ্বালানি মজুদ করা হয়। চিতার উপর একটি পুত্তলি রাখা হয় যার দ্বারা হোলিকাকে বোঝানো হয়। এই হোলিকা প্রহ্লাদকে ছলনার দ্বারা আগুনে পোড়াতে চেয়েছিল। লোকজন রঙ দিয়ে তাদের ঘরের ভেতরটা সাজায়, ঘরে খাদ্য, পানীয় এসবের ব্যবস্থা করে। বিভিন্ন ঋতুগত খাদ্য যেমন গুজিয়া, মাথরি, মালপোয়া এসবের ব্যবস্থা করে।
হোলির প্রাক্কালে, সাধারণভাবে সূর্যাস্তের পর চিতা জ্বালানো হয়, যার দ্বারা হোলিকা দহনকে নির্দেশিত করা হয়। এই অনুষ্ঠানটির দ্বারা অশুভের দ্বারা শুভের জয় চিহ্নিত হয়। মানুষ জ্বলন্ত চিতার চারদিকে সংগীত ও নৃত্য করে। এছাড়া মানুষ চিতার চারদিকে প্ররিক্রমাও করে।
পরের দিন হোলি উৎসব পালিত হয়, যা রঙ এর একটি জনপ্রিয় উৎসব।
হোলিকার দহন হচ্ছে হোলি উৎসবের সবচেয়ে বেশি পরিচিত পৌরাণিক ব্যাখ্যা। ভারতের বিভিন্ন স্থানে হোলিকার মৃত্যুর বিভিন্ন কারণ বলা হয়, কিন্তু সকল ক্ষেত্রেই এই বিষয়ে সম্মতি দেখা যায় যে, মুলাস্থান শহরে এই ঘটনাটি ঘটেছিল, যা বর্তমানে পাকিস্তানের পাঞ্জাব প্রদেশের মুলতান নামে পরিচিত। এই কারণগুলোর মধ্যে রয়েছে:
দীপন ঘোষ

দীপন কুমার ঘোষ বা দীপন ঘোষ একজন ভারতীয় বাঙালি পদার্থবিজ্ঞানী, যিনি হাইজেনবার্গ অ্যান্টিফেরোম্যাগনেটের সর্বনিম্ন শক্তিস্তর সঠিকভাবে পরিমাপের জন্য পরিচিত, যা মজুমদার-ঘোষ মডেল হিসাবে সুপরিচিত। এই মডেল উপস্থাপনা তিনি চঞ্চল কুমার মজুমদারের সহকর্মী ছিলেন।
দীপন ঘোষ ১৯৬৬ খ্রিষ্টাব্দে ওড়িয়ার রয়েভেনশাও কলেজ থেকে স্বর্ণপদক (গোল্ড মেডেলিস্ট) হিসাবে এমএসসি ডিগ্রি পান। এরপর বোম্বাই (বর্তমানে মুম্বাই)-এর টাটা মৌলিক গবেষণা প্রতিষ্ঠান থেকে ১৯৭১ খ্রিষ্টাব্দে চঞ্চল কুমার মজুমদারের অধীনে চৌম্বকীয় হ্যামিল্টনিয়ানের উপর গবেষণা করে পিএইচডি গ্রহণ করেন। তিনি ১৯৭২ থেকে ১৯৭২ খ্রিষ্টাব্দ পর্যন্ত জন জিম্যানের সঙ্গে ব্রিস্টল বিশ্ববিদ্যালয় থেকে এবং ১৯৭৩-৭৩ খ্রিষ্টাব্দে নর্থওয়েস্টার্ন বিশ্ববিদ্যালয় থেকে কে এস এস সিঙ্গির সঙ্গে পোস্ট-ডক্টরেট করেন।
মজুমদার-ঘোষ মডেল

মজুমদার-ঘোষ মডেলটি একমাত্রিক কোয়ান্টাম হেইসেনবার্গের স্পিন মডেলের একটি সম্প্রসারণ, যেখানে একটি অতিরিক্ত মিথস্ক্রিয়া দ্বারা পরস্পর ঘূর্ণনযুক্ত দুটি ল্যাটিস যুক্ত হয় এবং দ্বিতীয় প্রতিবেশী জোড়টি প্রথমটির সাপেক্ষে অর্ধেক শক্তিশালী হয়। এটি J1 J2 মডেলের একটি বিশেষ ধারণা। ভারতীয় পদার্থবিজ্ঞানী চঞ্চল কুমার মজুমদার ও দীপন ঘোষের নামানুসারে এই মডেলের নামকরণ করা হয়।
মজুমদার-ঘোষ মডেলটি খুবই উল্লেখযোগ্য, কারণ এটির ভূমিস্তর (সর্বনিম্ন শক্তি কোয়ান্টাম স্তর) সঠিকভাবে পাওয়া যায় ও সহজ আকারে লিখিত হতে পারে। আরও জটিল ঘূর্ণন মডেল এবং পর্যায়গুলি বোঝার জন্য এটি একটি কার্যকর সূচনা করে।
মজুমদার-ঘোষ মডেলটি নিম্নলিখিত হ্যামিল্টনিয়ান (কোয়ান্টাম বলবিজ্ঞান) দ্বারা সংজ্ঞায়িত করা হয়েছে:
যেখানে S ভেক্টরটি হল কোয়ান্টাম স্পিন অপারেটর এবং এর কোয়ান্টাম নম্বর S = ১/২ দ্বারা চিহ্নিত।
সমবায়দের জন্য অন্যান্য সম্মেলনগুলি সাহিত্যে নেওয়া যেতে পারে, তবে সবচেয়ে গুরুত্বপূর্ণ বিষয় হল প্রথম প্রতিবেশী জোড় ও দ্বিতীয়-প্রতিবেশী জোড়ের অনুপাত ২:১।
মজুমদার-ঘোষ মডেল থেকে দুটি ন্যূনতম শক্তি স্তর পাওয়া যায়, যেখানে প্রতিবেশী ঘূর্ণন যুগ্ম একক কনফিগারেশন গঠন করে। প্রতিটি স্থল রাষ্ট্রের জন্য তরঙ্গাকৃতি এই একক জোড়াগুলির একটি পণ্য। এটি ব্যাখ্যা করে কেন একই শক্তির সাথে কমপক্ষে দুটি স্থল রাষ্ট্র থাকতে হবে, কারণ একটিকে অন্যতম স্থান থেকে কেবল একত্রিত করা, বা অনুবাদ করে, এক জ্যাকেট ফাঁক দ্বারা সিস্টেম থেকে নেওয়া যেতে পারে। প্রতিটি ভূমি স্তরের জন্য তরঙ্গাকৃতি এই একক জোড়াগুলি গঠন করে।
মজুমদার-ঘোষ মডেলটি একটি ছোট মুষ্টিমেয় বাস্তবিক কোয়ান্টাম স্পিন মডেলগুলির মধ্যে একটি, যা সঠিকভাবে সমাধান করা যেতে পারে। তাছাড়া, এর নিম্নস্তরগুলি ভ্যালেন্স-বন্ড সলিড (ভিবিএস)-এর সাধারণ উদাহরণ। মজুমদার-ঘোষ মডেলটি অন্য একটি বিখ্যাত ঘূর্ণন মডেল, এএকেএলটি(AKLT) মডেলের সঙ্গে সম্পর্কিত।
মজুমদার-ঘোষ মডেলটি লেব-শ্লুটজ-ম্যাটিস থিওরেম এরও একটি গুরুত্বপূর্ণ উদাহরণ, যা ব্যক্ত করে যে একটি অসীম, একমাত্রিক, অযুগ্ম পূর্ণসংখ্যা স্পিন পদ্ধতিতে তার সর্বনিম্ন শক্তিস্তর এবং উত্তেজিত শক্তিস্তরের মধ্যে কোনও শক্তিস্তর (বা ফাঁক) থাকতে পারে না অথবা একাধিক শক্তিস্তর রয়েছে। মজুমদার-ঘোষ মডেলের ক্ষেত্রে দুটি স্তরের (সর্বনিম্ন ও উত্তেজিত শক্তিস্তর) মধ্যে শক্তিস্তর রয়েছে, যা দ্বিতীয় বিষয়টির সঙ্গে সংগতিপূর্ণ।
আলতাফ হোসেন গোলন্দাজ

আলতাফ হোসেন গোলন্দাজ (১৫ আগস্ট ১৯৪৭ — ১৭ জুলাই ২০০৭) একজন বাংলাদেশী রাজনীতিবিদ ও প্রাক্তন সংসদ সদস্য। তিনি বাংলাদেশ আওয়ামী লীগের রাজনীতির সাথে সম্পৃক্ত ছিলেন। তিনি ময়মনসিংহ-১০ থেকে তিন বার সংসদ সদস্য নির্বাচিত হয়েছিলেন।
আলতাফ হোসেন গোলন্দাজ ১৯৪৭ সালের ১৫ই আগস্ট ময়মনসিংহ জেলার গফরগাঁও উপজেলার নিগুয়ারী গ্রামে তার নানার বাড়িতে জন্মগ্রহণ করেন। তার পিতার নাম হল রুস্তম আলী গোলন্দাজ। তিনি জগন্নাথ কলেজ থেকে বিএ পাশ করেন।
গোলন্দাজ ১৯৮৯ সালে গফরগাঁও উপজেলা পরিষদের চেয়ারম্যান নির্বাচিত হয়েছিলেন। ১৯৯১ সালে পঞ্চম জাতীয় সংসদ নির্বাচনে তিনি আওয়ামী লীগের মনোনয়নে ময়মনসিংহ-১০ আসন থেকে সংসদ সদস্য নির্বাচিত হয়েছিলেন। ১৯৯৬ সালের ফেব্রুয়ারি অনুষ্ঠিত নির্বাচনে আওয়ামী লীগ নির্বাচন বয়কট করলে তিনি অংশগ্রহণ করেন নি। জুনে অনুষ্ঠিত ৭ম জাতীয় সংসদ নির্বাচনে তিনি পুনরায় সংসদ সদস্য নির্বাচিত হন, তিনি বিএনপির ফজলুর রহমান সুলতান কে পরাজিত করেছিলেন। ২০০১ সালে তিনি আবারও একই আসন থেকে সংসদ সদস্য নির্বাচিত হন।
গোলন্দাজ মাহফুজা গোলন্দাজের সাথে বিবাহ বন্ধনে আবদ্ধ হন। এই দম্পত্তির ফুয়াদ গোলন্দাজ জগলু (মৃত) ও ফাহমী গোলন্দাজ বাবেল নামের দুই ছেলে ও আঞ্জুম গোলন্দাজ নামের এক মেয়ে রয়েছে।
গোলন্দাজ ২০০৭ সালের ১৭ ফেব্রুয়ারি ঢাকার এমপি হোস্টেলে মৃত্যুবরণ করেন।
সদা কাউর

সদা কাউর (পাঞ্জাবি: ਸਦਾ ਕੌਰ) (১৭৬২ – ১৮৩২) ১৭৮৯ সাল থেলে ১৮২১ সাল পর্যন্ত কানহাইয়া মিসালএর প্রধান ছিলেন। তিনি ছিলেন গুরুবকশ সিং কানহাইয়ার সহধর্মিণী, জয় সিং কানহাইয়ার উত্তরাধিকারিণী ও কানহাইয়া মিসাল প্রধান। ১৭৮৫ সালে তার স্বামীর ও ১৭৮৯ সালে তার শ্বশুরের মৃত্যুর পর তিনি কানহাইয়া মিসালের মসনদে বসেন। তিনি ছিলেন একজন বুদ্ধিমতী ও উচ্চাকাঙ্ক্ষী নারী। এছাড়াও তিনি ছিলেন শিখ সাম্রাজ্যের প্রতিষ্ঠাতা রণজিৎ সিং-এর শ্বাশুড়ি। রণজিৎ সিং-এর পাঞ্জাবের সিংহাসনে বসার ক্ষেত্রে গুরুত্বপূর্ণ ভূমিকা রেখেছিলেন তিনি।
১৭৬২ সালে এক ঢালিওয়াল জাট পরিবারে জন্ম নেন সদা কাউর। ১৭৬৬ সালে ৭ বছরের শিশু গুরুবকশ সিং-এর সাথে বিয়ে দেওয়া হয় তাকে। তার স্বামী ছিলেন কানহাইয়া মিসাল প্রধান জয় সিং এর বড় ছেলে ও উত্তরাধিকারী। গুরুবকশ সিং এর ঔরসে ১৭৮২ সালে তার একটি মেয়ের জন্ম হয়। তাদের মেয়ের নাম ছিল মেহতাব কাউর।
১৭৮৫ সালে বাটালা যুদ্ধে সুকেরচাকিয়া মিসাল, রামগঢ়িয়া মিসাল ও স্ংসার চাঁদ কাটোচের বিরুদ্ধে লড়ে মারা যান তার স্বামী গুরুবকশ সিং। এর পরের বছর সুকেরচাকিয়া মিসাল প্রধানের পুত্র রণজিৎ সিং এর সাথে তার কন্যা মেহতাব কাউরকে বিয়ে দেন। ১৭৮৯ সালে তার শ্বশুর জয় সিং কানহাইয়া মৃত্যুবরণ করেন। এরপর তাকে কানহাইয়া মিসালের সিংহাসনে বসতে হয় ও দায়িত্ব নিতে হয় প্রায় আট হাজার অশ্বারোহী বাহিনীর।
১৭৯২ সালে মহান সিং এর মৃত্যুর পর তার জামাতা রণজিৎ সিং সুকেরচাকিয়া মিসালের মসনদে বসেন। অল্পবয়সী রণজিৎ সিং এর রাজপ্রতিনিধি নিযুক্ত হন তিনি। তিনি কানহাইয়া মিসাল ও সুকেরচাকিয়া মিসাল দুইটাই ব্যবহার করে রণজিৎ সিংকে সামনের দিকে নিয়ে যান।
১৭৯৯ সালের জুলাই মাসের সাত তারিখে রণজিৎ সিং ও সদা কাউর প্রায় ত্রিশ হাজার সৈন্য লাহোর আক্রমণ করেন। রণজিৎ সিং লোহারি গেট দিয়ে ও সদা কাউর দিল্লি গেট দিয়ে নগরীর অভ্যন্তরে প্রবেশ করেন। ১৮০১ সালে তিনি রণজিৎ সিংকে লাহোরের সিংহাসনে বসান। তিনি আর রণজিৎ সিং লাহোর আক্রমণের সিদ্ধান্ত নিয়েছিলেন কেননা, তারা বুঝতে পেরেছিলেন, যাঁর হাতে লাহোর থাকবে, তার হাতে গোটা পাঞ্জাব থাকবে।
অমৃতসর, চিনিওট, কসুর, এটক ও হাজরার যুদ্ধে তিনি রণজিৎ সিং এর সাথে ছিলেন। ১৮০৭ সালে রণজিৎ সিং দ্বিতীয় বিয়ে করেন। বিষয়টি মন থেকে মেনে নিতে পারেন নি তিনি। এরপর তিনি রণজিৎ সিং এর সঙ্গ ত্যাগ করেন। তখন সদা কাউর নিজের রাজ্য শাসনের পরিকল্পনা করলে রণজিৎ সিং তার গতিবিধি সীমিত করে দেন। ১৮২০ সালের পর তিনি তার রাজ্য ফিরে পান।
সদা কাউর ১৮৩২ সালে লাহোরে মৃত্যুবরণ করেন।
লাইফ ওকে চ্যানেল নামের একটি টিভি ধারাবাহিক নির্মাণ করে। টিভি ধারাবাহিকটিতে 'সদা কাউর' চরিত্রে অভিনয় করেছিলেন অভিনেত্রী সোনিয়া সিং।
ট্রেভর হোন্স

ট্রেভর ভিক্টর হোন্স (; জন্ম: ২৩ জানুয়ারি, ১৯৫৪) কুইন্সল্যান্ডের নান্দা এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার ও প্রশাসক। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮৯ সময়কালে সংক্ষিপ্ত সময়ের জন্যে অস্ট্রেলিয়া দলের পক্ষে আন্তর্জাতিক ক্রিকেটে অংশগ্রহণ করেছিলেন তিনি।
ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড দলের প্রতিনিধিত্ব করেছেন ‘ক্রেকা’ ডাকনামে পরিচিত ট্রেভর হোন্স। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, বামহাতে কার্যকরী ব্যাটিং করতেন তিনি।
শেফিল্ড শিল্ডের খেলায় কুইন্সল্যান্ডের পক্ষে সচরাচর ছয় নম্বর কিংবা তার নিচেরসারিতে ব্যাট হাতে মাঠে নামতেন। সমগ্র খেলোয়াড়ী জীবনে ১৫২ খেলায় অংশ নিয়েছিলেন। দুইটি শতক ও ত্রিশটি অর্ধ-শতকের ইনিংস খেললেও টেস্টে ক্রিকেটে সাত ইনিংসে অংশ নিয়ে সর্বোচ্চ করেছেন ৪০ রান।
খেলোয়াড়ী জীবনের শুরু থেকেই কুইন্সল্যান্ড ক্রিকেটে তুলনামূলকভাবে কম পরিচিত ছিলেন। তাসত্ত্বেও ১৯৮৫-৮৬ ও ১৯৮৬-৮৭ মৌসুমে দুইবার অস্ট্রেলিয়ার বিদ্রোহী দলের সাথে তৎকালীন আন্তর্জাতিক ক্রীড়াঙ্গনে নিষিদ্ধঘোষিত দক্ষিণ আফ্রিকায় গমন করেছিলেন। সফরকারী দলটিতে সাবেক অস্ট্রেলীয় বামহাতি টেস্ট স্পিনার টম হোগানের সাথে দুইজন স্পিনারের একজন ছিলেন তিনি। এ সফরে অংশগ্রহণের কারণে রাজ্য দল ও টেস্টে দলে অন্যান্যদের সাথে তিনিও পরবর্তীতে দুই বছরের জন্যে ক্রিকেট খেলায় অংশগ্রহণের উপর নিষেধাজ্ঞার কবলে পড়েন।
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করার সুযোগ পেয়েছিলেন তিনি। গ্রেগ ম্যাথিউস এবং দুই পিটার - স্লিপ ও টেলরের পরেই তার স্থান ছিল। বেশ দেরীতে ৩৪ বছর বয়সে ১৯৮৯ সালে ঐ টেস্টগুলো খেলেছিলেন তিনি। ২৬ জানুয়ারি, ১৯৮৯ তারিখে সিডনিতে সফরকারী ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে ট্রেভর হোন্সের।
১৯৮৯ সালে স্বাগতিক ইংল্যান্ডের বিপক্ষে অ্যাশেজ সিরিজে খেলার সুযোগ পান। ঐ অ্যাশেজ সিরিজে বেশ আলোচিত হয়েছিলেন। ওল্ড ট্রাফোর্ডে সিরিজের চতুর্থ টেস্টে ইংল্যান্ডের বিখ্যাত ক্রিকেটার ইয়ান বোথামকে শূন্য রানে বিদেয় করেছিলেন। এছাড়াও, নিচেরসারির ব্যাটসম্যান হিসেবেও গুরুত্বপূর্ণ ভূমিকা পালন করেছিলেন ট্রেভর হোন্স।
ক্রিকেট খেলা থেকে অবসর গ্রহণের পর অস্ট্রেলীয় ক্রিকেটে ব্যাপক প্রভাব বিস্তার করেছিলেন ট্রেভর হোন্স। অস্ট্রেলীয় ক্রিকেটে দল নির্বাচকের ভূমিকায় অবতীর্ণ হন তিনি। এক দশকব্যাপী এর সভাপতিত্ব করেন। এ পর্যায়ে অস্ট্রেলিয়া দল রেকর্ডসংখ্যক ১৬ টেস্টে জয় পায় এবং ১৯৯৯ ও ২০০৩ সালে ক্রিকেট বিশ্বকাপের শিরোপা জয়ে সক্ষমতা দেখায়।
এছাড়াও, কঠোর সিদ্ধান্ত বাস্তবায়নে তৎপর ছিলেন তিনি। তার তৎপরতায় ইয়ান হিলি ও মার্ক ওয়াহ’র খেলোয়াড়ী জীবনের সমাপ্তি ঘটে। এছাড়াও স্টিভ ওয়াহকে একদিনের দলের অধিনায়কের দায়িত্বভার ছেড়ে দিতে হয়। অতঃপর ২০০৬ সালের শুরুরদিকে ক্রিকেট অস্ট্রেলিয়ার দল নির্বাচকমণ্ডলীর সভাপতিত্ব থেকে পদত্যাগ করেন। তার পরিবর্তে অ্যান্ড্রু হিলডিচ স্থলাভিষিক্ত হয়েছিলেন। এরপর ক্রীড়াসামগ্রী ব্যবসায়ের দিকে ধাবিত হন।
চাঁদ বিবি

চাঁদ বিবি (১৫৫০-১৫৯৯) একজন মুসলমান রাজপ্রতিনিধি ও যোদ্ধা ছিলেন। তিনি বিজাপুরের রাজপ্রতিনিধি (১৫৮০-৯০) ও আহমেদনগরের রাজপ্রতিনিধি (১৫৯৬-৯৯) হিসেবে দায়িত্ব পালন করেছিলেন। তিনি আহমেদনগরকে রক্ষার জন্য ১৫৯৫ সালে মোগল সম্রাট আকবরের সৈন্যদের বিরুদ্ধে লড়েছিলেন। ইতিহাসের পাতায় এই যুদ্ধের জন্য তিনি সুপরিচিত।
চাঁদ বিবি ১৫৫০ সালে জন্মগ্রহণ করেন। তিনি আহমেদনগরের প্রথম হুসাইন নিজাম শাহের কন্যা ছিলেন। তিনি বুরহান-উল-মুলকের বোন ছিলেন, যিনি পরে আহমেদনগরের মসনদে বসেছিলেন। চাঁদ বিবি অনেক ভাষা জানতেন। তিনি আরবি, ফার্সি, তুর্কি, মারাঠি ও কন্নড় ভাষায় দক্ষ ছিলেন।
তিনি সেতার বাজাতে পারতেন। তার শখ ছিল ছবি আঁকা।
চাঁদ বিবি বিজাপুর সুলতানাতের প্রথল আলী শাহের সাথে বিবাহবন্ধনে আবদ্ধ হন। তার স্বামী কর্তৃক বিজাপুর সুলতানাতের পূর্ব প্রান্তে একটি বাওড়ি নির্মাণ করেন। বাওড়িটির নাম চাঁদ বিবির নামানুসারে 'চাঁদ বাওড়ি' রাখা হয়।
আলী আদিল শাহের পিতা, ইব্রাহিম আদিল শাহ রাজ দরবারের ক্ষমতা সুন্নি আমির, হাবশি ও দাক্ষিণাত্য বাসীদের মাঝে ভাগ করেন। কিন্তু, আলী আদিল শাহ শিয়াদের পছন্দ করতেন। ১৫৮০ সালে তার মৃত্যুর পর শিয়া আমিরগণ তার ভাগ্নে দ্বিতীয় ইব্রাহিম আদিল শাহকে সিংহাসনে বসান। তখন দাক্ষিণাত্যবাসী কামাল খান তার রাজপ্রতিনিধি নিযুক্ত হন। তিনি চাঁদ বিবিকে অসম্মান করেন। তখন চাঁদ বিবি হাজি কিশভার খানের সাহায্য নিয়ে কামাল খানকে আক্রমণ করেন। পলায়নের সময় কামাল খান ধরা পড়েন এবং তার শিরশ্ছেদ করা হয়।
তখন কিশভার খান ইব্রাহিমের রাজপ্রতিনিধি নিযুক্ত হন। ধারাসেওতে আহমেদনগর সুলতানাতের বিরুদ্ধে সংঘটিত এক যুদ্ধে কিশভার খানের বিজাপুর সেনাবাহিনী জয়লাভ করে।বিজয়ের পর কিশভার খান বিজাপুরি সেনাপতিদের সব হাতি তার কাছে সমর্পণ কর‍তে নির্দেশ দেন। হাতিগুলো খুবই দামি ছিল। তাছাড়া, হাতিগুলো ছিল রণকৌশলে সুনিপুণ। তখন বিজাপুরি সেনাপতিরা নতুন ফন্দি আঁটেন। তারা চাঁদ বিবিকে সাথে নিয়ে বাঙ্কাপুরের সেনাপতি মুস্তাফা খানকে সাথে নিয়ে কিশভার খানের বিরুদ্ধে লাগেন। কিশভার খানের গোয়েন্দারা এটি তাকে জানায়। তখন মুস্তাফা খানের বিরুদ্ধে তিনি সৈন্য পাঠান। যুদ্ধে মুস্তাফা খান নিহত হন। এরপর চাঁদ বিবিকে সাতারা দুর্গে বন্দি করেন তিনি। এরপর নিজেকে রাজা ঘোষণা করেন কিশভার খান। কিশভার খান সেনাপতিদের মাঝে অজনপ্রিয় শাসক ছিলেন। হাবশি সেনাপতি ইখলাস খানের আক্রমণে তিনি পলায়ন করেন। গোলচান্দায় মুস্তাফা খানের এক আত্মীয়ের হাতে নিহত হন। এসময় অল্পদিনের জন্য চাঁদ বিবি রাজপ্রতিনিধির দায়িত্ব পালন করেন।
ইখলাস খান এরপর রাজপ্রতিনিধি নিযুক্ত হন। এসময় আহমেদনগরের নিজাম শাহি সুলতান ও গোলচান্দার কুতুব শাহি সুলতান যৌথভাবে বিজাপুর আক্রমণ করেন। এর ফলে ইখলাস খানকে ক্ষমতা ছাড়তে হয় ও দিলাভার খান ১৫৮২ সাল থেকে ১৫৯১ সাল পর্যন্ত রাজপ্রতিনিধির দায়িত্ব পালন করেন।
১৫৯৫ সালে আহমেদনগরের সুলতান ইব্রাহিম নিজাম শাহ বিজাপুরের দ্বিতীয় ইব্রাহিম আদিল শাহের বিরুদ্ধে এক যুদ্ধে নিহত হন। এরপর মিয়া মঞ্জু দ্বিতীয় আহমেদ নিজাম শাহ নাম দিয়ে শাহ তাহিরের ১২ বছরের পুত্রকে সিংহাসনে বসান। এরপর সম্রাট আকবরের পুত্র মুরাদ মির্জা আহমেদনগর আক্রমণ করেন এবং আহমেদনগর সেনাবাহিনীকে পরাজিত করেন।
এরপর, শিশু বাহাদুর শাহ আহমেদনগরের মসনদে বসেন। চাঁদ বিবি তার রাজপ্রতিনিধি নিযুক্ত হন।
১৫৯৫ সালে মোগলরা আহমেদনগর আক্রমণ করে। চাঁদ বিবির নেতৃত্বে মোগলশক্তি পরাজিত হয় আহমেদনগরের কাছে।
এরপর আবারো মোগলরা আহমেদনগর আক্রমণ করে। কিন্তু, এবারো তারা আহমেদনগর দুর্গ দখল করতে পারে নি।
তার সেনাবাহিনীর অনেকেই ছিল, যারা নারী নেতৃত্ব মেনে নিতে পারে নি। ১৫৯৯ সালে তার সেনাবাহিনীর একদল বিপথগামী সদস্যদের হাতে নিহত হন তিনি।
তার মৃত্যুর চার মাস চার দিন পর মোগল শক্তি আহমেদনগর দখল করে।
২০১৯ আয়ারল্যান্ড ত্রি-দেশীয় সিরিজ

২০১৯ আয়ারল্যান্ড ত্রি-দেশীয় সিরিজ একদিনের আন্তর্জাতিক ক্রিকেট প্রতিযোগিতাবিশেষ। পূর্ব-ঘোষিত সময়সূচী মোতাবেক ৫ থেকে ১৭ মে, ২০১৯ তারিখ পর্যন্ত আয়ারল্যান্ডের ক্লোনটার্ফ ও মেলাহাইডে অনুষ্ঠিত হয়েছে। সম্প্রচারজনিত চুক্তির কারণে সিরিজটি ওয়ালটন ওডিআই ট্রাই-সিরিজ, ২০১৯ নামে পরিচিতি পাচ্ছে। এ প্রতিযোগিতায় বাংলাদেশ, আয়ারল্যান্ড ও ওয়েস্ট ইন্ডিজ একদিনের আন্তর্জাতিকে অংশগ্রহণ করে। তন্মধ্যে, বাংলাদেশ ও ওয়েস্ট ইন্ডিজ দল ২০১৯ সালের ক্রিকেট বিশ্বকাপ প্রতিযোগিতায় অংশগ্রহণের উদ্দেশ্যে প্রস্তুতি নেয়ার লক্ষ্যে ওডিআইয়ে অংশ নেয়।
প্রথম দল হিসেবে ওয়েস্ট ইন্ডিজ চূড়ান্ত খেলায় উপনীত হয়। এ পর্যায়ে তারা স্বাগতিক আয়ারল্যান্ডকে সিরিজের চতুর্থ খেলায় পরাভূত করেছিল। এর পরের খেলাতেই বাংলাদেশ দল ওয়েস্ট ইন্ডিজকে পরাজিত করে চূড়ান্ত খেলায় পৌঁছে। বাংলাদেশ সিরিজ জয় করে। বৃষ্টিবিঘ্নিত চূড়ান্ত খেলায় বাংলাদেশ দল ওয়েস্ট ইন্ডিজকে পাঁচ-উইকেটে পরাভূত করে। এবারই প্রথম কোন বহুদলীয় আন্তর্জাতিক প্রতিযোগিতার শিরোপা জয় করে বাংলাদেশ দল।
উত্তর কামাখ্যাগুড়ি

উত্তর কামাখ্যাগুড়ি পশ্চিমবঙ্গ রাজ্যের আলিপুরদুয়ার জেলাতে অবস্থিত কুমারগ্রাম সমষ্টি উন্নয়ন ব্লকের অন্তর্গত কুমারগ্রাম থানার অধীনস্থ একটি জনগণনা নগর৷
২০১১ জনগণনা অনুসারে উত্তর কামাখ্যাগুড়ি জনগণনা নগরটির সর্বমোট জনসংখ্যা ১২০২২ জন যার মধ্যে ৬১৩২ জন পুরুষ ও ৫৮৯০ জন নারী৷
উত্তর কামাখ্যাগুড়িতে লিঙ্গানুপাতে প্রতি ১০০০ পুরুষে ৯৬১ জন নারী এবং শিশু লিঙ্গানুপাত প্রতি ১০০০ বালকশিশুতে ৯৯২ জন বালিকাশিশু
সমগ্র সাক্ষরতার হার ৯১.৮১%, পুরুষ সাক্ষরতার হার ৯৪.৬৩% এবং নারী সাক্ষরতার হার ৮৮.৮৭%৷ ০-৬ বছরের শিশু সংখ্যা ১০০৬ জন যা সমগ্র জনসংখ্যার ৮.৩৭%৷
নর্থ-ওয়েস্ট পাওয়ার জেনারেশন কোম্পানি লিমিটেড

নর্থ-ওয়েস্ট পাওয়ার জেনারেশন কোম্পানি লিমিটেড (নওপাজেকো) সরকারী মালিকানাধীন একটি বিদ্যুৎ কোম্পানি। এটি বাংলাদেশ বিদ্যুৎ উন্নয়ন বোর্ডের একটি প্রতিষ্ঠান। বর্তমানে কোম্পানির আওতায় পাঁচটি বিদ্যুৎ কেন্দ্র চলমান রয়েছে।
বিদ্যুৎ দেশের অর্থনৈতিক উন্নতির মূল চালিকাশক্তি। জিডিপি-এর টেকসই প্রবৃদ্ধি এবং দেশের ক্রমবর্ধমান অর্থনীতিতে টিকে থাকার জন্য টেকসই, নির্ভরযোগ্য এবং সাশ্রয়ী বিদ্যুৎ সরবরাহের প্রয়োজন। আর্থিক সীমাবদ্ধতা ও গ্যাস সরবরাহের অপ্রতুলতা থাকা সত্ত্বেও বাংলাদেশ সরকার দেশের ক্রমবর্ধমান বিদ্যুৎ চাহিদা পূরণে বিভিন্ন পরিকল্পনা গ্রহণ করেছে। সরকার মিশ্র জ্বালানি (গ্যাস, কয়লা, তরল জ্বালানি, পারমাণবিক শক্তি, নবায়নযোগ্য জ্বালানি), প্রতিবেশী দেশ থেকে বিদ্যুৎ আমদানি এবং লোড ম্যানেজমেন্ট-এর মাধ্যমে বিদ্যুৎ উৎপাদন তথা সরবরাহ বৃদ্ধির লক্ষ্যে স্বল্প, মধ্য ও দীর্ঘমেয়াদি কর্মসূচী গ্রহণ করেছে। সরকারের মাস্টার প্ল্যান অনুযায়ী ২০২১ সালের মধ্যে ২৪,০০০ মেগাওয়াট, ২০৩০ সালের মধ্যে ৪০,০০০ মেগাওয়াট এবং ২০৪১ সালের মধ্যে ৬০,০০০ মেগাওয়াট বিদ্যুৎ উৎপাদনের পরিকল্পনা রয়েছে। সরকারের এই অভীষ্ট লক্ষ্য অর্জনে অংশীজন হিসেবে নর্থ-ওয়েস্ট পাওয়ার জেনারেশন কোম্পানি লিমিটেড (এনডব্লিউপিজিসিএল) নিরলসভাবে নিয়ত কাজ করে যাচ্ছে।
দেশের ক্রমবর্ধমান বিদ্যুৎ চাহিদা পূরণ ও সিস্টেমের লো-ভোল্টেজ সমস্যা নিরসনকল্পে সিরাজগঞ্জ ১৫০ মেঃওঃ পিকিং পাওয়ার প্লান্ট প্রকল্প এবং খুলনা ১৫০ মেঃওঃ পিকিং পাওয়ার প্লান্ট প্রকল্পদ্বয়ে অর্থায়নের জন্য গণপ্রজাতন্ত্রী বাংলাদেশ সরকার ও এডিবির মধ্যে গত ২৮.০৬.২০০৭ তারিখে একটি ঋণ চুক্তি (ঋণ নং- ২৩৩২-বিএএন) স্বাক্ষরিত হয়। এডিবির ঋণ কার্যকর করার লক্ষ্যে গত ২৮.০৮.২০০৭ ইং তারিখে বাংলাদেশ সরকার প্রণীত বিদ্যুৎ খাত সংস্কার নীতিমালা এবং কোম্পানি আইন ১৯৯৪ এর আওতায় নর্থ-ওয়েস্ট পাওয়ার জেনারেশন কোম্পানি লিঃ (বাংলাদেশ বিদ্যুৎ উন্নয়ন বোর্ডের একটি প্রতিষ্ঠান) গঠিত হয়।
কোম্পানির আওতায় বর্তমানে ছয়টি বিদ্যুৎ কেন্দ্র চলমান রয়েছে। বিদ্যুৎ কেন্দ্রগুলি দেশের বিদ্যুৎ চাহিদা পূরণসহ আর্থ-সামাজিক উন্নয়নে ব্যাপক ভূমিকা পালন করছে। কোম্পানি সাশ্রয়ী মূল্যে সব ধরনের জ্বালানি ব্যবহারের মাধ্যমে যে কোন আকারের বিদ্যুৎ কেন্দ্র বাস্তবায়নের ক্ষমতা অর্জন করেছে। বিদ্যুৎ খাতে অসামান্য অর্জনের জন্য কোম্পানি বিভিন্ন জাতীয়, আন্তর্জাতিক পুরস্কার ও স্বীকৃতি পেয়েছে। এছাড়া, নর্থ-ওয়েস্ট পাওয়ার জেনারেশন কোম্পানি লিমিটেড আইএসও ৯০০১:২০১৫, আইএসও ১৪০০১:২০১৫, আইএসও ৪৫০০১:২০১৮ সনদ অর্জন করেছে। সম্প্রতি ‘বিদ্যুৎ ও জ্বালানি সপ্তাহ ২০১৮’-এর উদ্বোধনী অনুষ্ঠানে দ্রুত বিদ্যুৎ উৎপাদন বৃদ্ধির স্বীকৃতি স্বরূপ মাননীয় প্রধানমন্ত্রী শেখ হাসিনার হাত থেকে পুরস্কার গ্রহণ করেন কোম্পানির প্রধান নির্বাহী কর্মকর্তা প্রকৌঃ এ. এম. খোরশেদুল আলম।
কোম্পানির বর্তমান বিদ্যুৎ উৎপাদন ক্ষমতা ৩০৬৩ মেঃওঃ। আশা করা যায়, ২০২৫ সালের মধ্যে কোম্পানির বিদ্যুৎ উৎপাদন ক্ষমতা ৯,০০০ মেঃওঃ এর উর্ধ্বে হবে। এছাড়া, কোম্পানিটি দ্রুততম সময়ে শক্তিশালী ব্রান্ড ইমেজসহ দেশের নেতৃত্বশীল বিদ্যুৎ উৎপাদনকারী সংস্থায় পরিগণিত হবে
নন্দিনী সাহু

নন্দিনী সাহু (জন্ম: ২৩ জুলাই ১৯৭৩) একজন ভারতীয় লেখিকা, কবি ও সাহিত্য সমালোচক। তিনি ইন্দিরা গান্ধী রাষ্ট্রীয় মুক্ত বিশ্ববিদ্যালয়ে ইংরেজির অধ্যাপিকা হিসেবেও কর্মরত আছেন। তিনি ইংরেজি ভাষায় বহু বই লিখেছেন। তার লেখা বই সাহিত্যসমাজে প্রশংসিত হয়ে থাকে। তার লেখা কবিতার ভারত, যুক্তরাষ্ট্র, যুক্তরাজ্য,আফ্রিকা এবং পাকিস্তানজুড়ে চাহিদা আছে। তিনি ইংরেজি সাহিত্যে দুইটি স্বর্ণপদক জিতেছেন।নিখিল ভারত কবিতা প্রতিযোগিতায় পুরস্কার জিতেছেন তিনি। এছাড়াও তিনি শিক্ষারত্ন পুরস্কার জিতেছেন। তিনি ষাণ্মাসিক সাময়িকী "ইন্টারডিসিপ্লিনারি জার্নাল অব লিটারেচার অ্যান্ড লাঙ্গুয়েজ" এ এডিটর ইন চিফ পদেও কর্মরত আছেন। এছাড়াও তিনি আরেকটি ষাণ্মাসিক সাময়িকী "প্যারানোমা লিটারিয়া"র সম্পাদক পদেও কর্মরত আছেন। বর্তমান ভারতের অন্যতম সেরা ইংরেজি ভাষার কবি হিসেবে ধরা হয় তাকে।
১৯৭৩ সালের জুলাই মাসের ২৩ তারিখে ভারতের ওডিশা প্রদেশের জি. উদয়গিরিতে জন্মগ্রহণ করেন তিনি।
তার পিতামাতা উভয়েই স্থানীয় স্কুলে শিক্ষকতা করতেন। তিনি এবং তার পাঁচ বোন কঠোর শাসনে বেড়ে ওঠেন। তিনি নিরঞ্জন মোহান্তির অধীনে নোবেল পুরস্কার বিজয়ী কবি রবীন্দ্রনাথ ঠাকুর কর্তৃক প্রতিষ্ঠিত বিশ্বভারতী বিশ্ববিদ্যালয়ে 'ইন্ডিয়ান ইংলিশ পোয়েট্রি' তে পিএইচডি ডিগ্রি লাভ করেন। এছাড়াও 'নেটিভ অ্যামেরিকান লিটারেচার' এ ডি.লিট ডিগ্রি অর্জন করেন তিনি। তিনি নয়াদিল্লির ইন্দিরা গান্ধী রাষ্ট্রীয় মুক্ত বিশ্ববিদ্যালয়ে অধ্যাপনার সাথে যুক্ত আছেন। তিনি বিভিন্ন আলোচনা সভাতেও অংশ নিয়ে থাকেন।
নন্দিনী সাহু অল্প বয়সেই লেখালেখি শুরু করেন। সাত বছর বয়সে ওড়িয়া ভাষায় একটি কবিতা রচনা করেন তিনি। সেই থেকে লেখালেখি চালিয়ে যাচ্ছেন তিনি। তিনি বড়দের জন্য বই লেখার পাশাপাশি শিশুদের জন্যও বই লিখেছেন। ইংরেজি ভাষায় লিখে থাকলেও তার লেখা কবিতা ওড়িয়া ভাষাতে "নন্দিনী ইন ওড়িয়া" শিরোনামে অনূদিত হয়েছে। বইটিতে তার লেখা কিছু কবিতা ইংরেজিতে অনূদিত হয়েছে। তিনি ইন্দিরা গান্ধী রাষ্ট্রীয় মুক্ত বিশ্ববিদ্যালয়ের লোকাচারবিদ্যা ও সংস্কৃতি গবেষণা বিষয়ের পরিকল্পনা এবং উন্নয়নের সাথে যুক্ত ছিলেন। তিনি "ইন্টারডিসিপ্লিনারি জার্নাল অব লিটারেচার অ্যান্ড লাঙ্গুয়েজ" এ এডিটর ইন চিফ পদেও কর্মরত আছেন এবং তিনি ভারত ও ভারতের বাইরে বহু সেমিনারে বিভিন্ন বিষয়ে বক্তৃতা দিয়ে থাকেন। তার বক্তৃতা দেশ ও দেশের বাইরে সমাদৃত হয়ে থাকে। তিনি নিয়মিতভাবেই দেশ ও দেশের বাইরে অনুষ্ঠিত সেমিনারে অংশ নিয়ে থাকেন। এছাড়াও ব্লগে লেখালেখি করে থাকেন তিনি।
খাতড়া

খাতড়া ভারতের পূর্ব প্রান্তে অবস্থিত পশ্চিমবঙ্গ রাজ্যের বাঁকুড়া জেলার একটি জনগণনা নগর৷ এটি বাঁকুড়া জেলার খাতড়া মহকুমার মহকুমা সদর৷
২০১১ সালের ভারতের জনগণনা অনুসারে খাতড়া শহরের জনসংখ্যা ৭৩৮২ জন, যার মধ্যে ৩৭৭৪ জন পুরুষ ও ৩৬০৮ জন নারী৷ প্রতি ১০০০ জন পুরুষে ৯৫৬ জন নারী৷ ০-৬ বছর বয়সী শিশু ৬৭২ জন যা সমগ্র জনসংখ্যার ৯.১০%৷ শহরের ৮৪.৩২% তথা ৫৬৫৮ জন অ-শিশু সাক্ষর৷
খাতড়া শহরে ১০০ শয্যাবিশিষ্ট একটি মহকুমা হাসপাতাল রয়েছে, যা ২০০৬ খ্রিষ্টাব্দে ১৮ই নভেম্বর প্রাক্তন মুখ্যমন্ত্রী বুদ্ধদেব ভট্টাচার্য উদ্বোধন করেন৷
বাঁকুড়া বিশ্ববিদ্যালয় অনুমোদিত ১৯৭৯ খ্রিষ্টাব্দে উদ্বোধিত খাতড়া আদিবাসী মহাবিদ্যালয়টি খাতড়া শহর থেকে ৩ কিলোমিটার দূরে অবস্থিত৷
কোতুলপুর

কোতুলপুর ভারতের পূর্ব প্রান্তে অবস্থিত পশ্চিমবঙ্গের বাঁকুড়া জেলার একটি জনগণনা নগর। বিষ্ণুপুর মহকুমার কোতুলপুর সমষ্টি উন্নয়ন ব্লক-এর সদরদপ্তরটি এই শহরে অবস্থিত৷
উল্লেযোগ্য গ্রামগুলি হলো - গোপালপুর, গোগড়া, দারাপুর, গাঁতি, মির্জাপুরুর, জলিঠা, বালিঠা ইত্যাদি।
বাংলার সপ্তগ্রাম বিভাগের মান্দারণ সরকার এর সদরদপ্তরটি গড় মান্দারণে অবস্থিত ছিলো৷ গড় মান্দারণের কোতলু খাঁ মুঘলদের সাথে যুদ্ধে পরাজিত হলে ঐ অঞ্চল মোঘল সাম্রাজ্যের অন্তর্ভুক্ত হয়৷ তারই নাম অনুসারে স্থানটির নাম রাখা হয় কোতুলপুর৷
ভারতের জনগণনা ২০১১ অনুসারে কোতুলপুরের জনসংখ্যা ৮৪৮৩ জন, যার মধ্যে ৪২৮০ জন পুরুষ ও ৪২০৩ জন নারী৷ শহরটিতে প্রতি ১০০০ পুরুষে নারীর অনুপাত ৯৮২ জন৷
অনুর্দ্ধ ৬ বছর শিশু ৭৫৯ জন, যা সমগ্র জনসংখ্যার ৮.৯৫%৷ সাক্ষরতার হার ৮৬.১৩% তথা ৬ বছরোর্দ্ধ ৬৬৫৩ জন সাক্ষর৷
২৫০ বর্গকিলোমিটারের অধিক বিস্তৃত তথা ১৬৭৫৪৭ জনসংখ্যা বিশিষ্ট কোতুলপুর সমষ্টি উন্নয়ন ব্লকটি কোতুলপুর থানার অধীনস্থ৷
বাঁকুড়া থেকে দক্ষিণ ২৪ পরগনা জেলার মালঞ্চ অবধি দীর্ঘ পশ্চিমবঙ্গ ২ নং রাজ্য সড়কের ওপর কোতুলপুর শহরটি অবস্থিত৷